Сувқотар: Ўзбек спорти яна жаҳон кезмоқда – mulkdor.com\nOctober 28 2018, 10:10 ЖамиятМақолаларЎзбекистон\nЮртимизнинг қай гўшасига борманг, мисли кўрилмаган бунёдкорлик ишларига гувоҳ бўласиз. Буларнинг бари, албатта, президентимиз бошчилигида олиб борилаётган ислоҳотлар самарасидир. Айниқса спорт соҳасидаги ютуқларимиз жаҳон миқёсида эътироф этилмоқда. Ўз вақтида ўзбек кураши билан донг таратган Ўзбекистон бугун сувқотар спорт тури билан яна жаҳон ҳамжамияти эътиборини тортди.\nСувқотар — халқимизнинг азалий спорт турларидан бири бўлиб, у асосан пахта ҳосили йиғиладиган ойларда ўйналади. Битта матчда олти киши қатнашади. Улар дала ёнидан оқиб ўтаётган ариққа иштончан тушиб олиб, бошларини эгиб туришади. Огаҳийнинг ёзишича, мусобақа давомида ўйинчиларнинг қўллари блокнотлар билан банд бўлиши керак. Охиригача чидаб, туриб берган спортчи кун бўйи шийпонда чой ичиб ётишига рухсат берилади, қолган бешовлон далада унинг пахта режасини бажаради.\nМуздек ариқ сувидан оёққа ҳаммом қилиш соғлиқ учун нақадар фойдалилигини Ибн Сино бобомиз ҳам ёзиб кетган. Мунтазам равишда ушбу амалиётни бажариш инсон организмида қизиқ ўзгаришларни келтириб чиқаради.\nСувқотар бўйича тузилган биринчи жамоамиз Тошкент вилоятининг Оққўрғон туманида дастлабки матчни ўтказди. Унда Оққўрғон тумани ҳокимининг қишлоқ хўжалиги ишлари бўйича ўринбосари Шерзод Муродов ғолиб деб топилди. Иштирокчилар қимматбаҳо совғалар билан тақдирланди.\nТадбирда Ўзбекистон бош вазирининг ўринбосари Зоир Мирзаев иштирок этди.\nКейинги мақолада Олимпия ўйинларига киритилиши кутилаётган яна бир миллий ўйинимиз — “кесаккўтар”га батафсил тўхталиб ўтамиз.\n© Элдар Асанов\nТуркияда саккиз ойда 671нафар ўзбекистон фуқароси ...\nОхирги пайтларда Истанбул шаҳрида бўлиб турган Ўзбекистон Республикаси фуқаролари орасида шахсини тасдиқловчи асосий ҳужжат – паспортга оид муаммолар сони кескин кўпайди. ...\nДунёSeptember 15 2019, 06:09\nТошкентдаги масжид имоми мансабдорларга ер ва ...\nИжтимоий тармоқларда зиддиятли чиқишлари билан танилган тошкентлик имом Шермурод Тоғай мансабдор шахсларга “махсус дўкон, тижорат олиб борадиган жойлар” ажратишни таклиф ...\nДинDecember 13 2017, 02:12


Таомлар | Beka.uz\nТурли миллатларга мансуб ва ўзбек миллий таомлар рецептлари. Масаллиқларни танлаш, ишлатиш ва сақлаш борасида маслаҳатлар.\n2018 йил 7-январ Лола\nБиринчи навбатда, қозонда, гўштлар, қази, туз ва зира солиниб, 3 соат давомида сувда қайнатилади. Сув биринчи қайнаб чиққан вақтида кўпикни олиш керак. Ёдингизда бўлсин! Кўпикни қанчалик эринмай олсангиз, сув шунчалик тиниқ бўлади.\n1 коса сувда 1 ош қошиқ туз эритилади. Тайёр эритма унга солинади ва 2 та тухум қўшиб, хамир қорилади. Хамир яхшилаб муштлаб, тиндириб қўйилади. Тинган хамиримиз юпқа, бир текисда қилиб ёйилади. Хамир қалинлиги чучвара хамири қалинлигидек (2-3 мм) булади. Ёйилган хамир, 8 га 8 тўртбурчак қилиб қесилади. Хамир бўлакчалари алоҳида сувда пиширилади.\n2018 йил 6-январ Лола\nҚозондаги қизиган ёғга олдин пиёзни солиб, новвот ранг тус олгунича қовурамиз. Сўнг, гўштни солиб, қовуришда давом этамиз. Кейин помидор қайласи. Сўнгра, картошка, сабзи, булғор қалампирлари, саримсоқ пиёз бўлакчалари кетма-кет солиниб, масаллиқлар чиройли қизил тус олгунича қовурамиз. Таъбга кўра, саримсоқ пиёз (яшил) ва сельдерей солиш мумкин.\n2015 йил 23-сентябр Лола\nТухумни оқини шакар билан аралаштириб, иссиқ сутга солинади. Сўнг, 2 стакан ун билан ачитқи солиниб, суюқ хамир қорилади ва 2 соатга музлаткичга қўйилади. Сўнг, суюқ хамир музлаткичдан олиниб, тўз, ёғ, 3та тухум сариғи ва ун солиниб, юмшоқ хамир қорилади.\n2015 йил 20-сентябр Лола\nМол оёғи сувда суягидан ажралгунича қайнатилади. Сўнг, сувдан олиб, суягидан ажратиб, тўғраб, қайта солинади. Устига гўшт майда тўғралиб солинади. Гўшт пишгач, туз ва зираворлар, тўғралган саримсоқпиёз солиб, яна 5-10 дақиқа қайнатилади.\n2015 йил 18-сентябр Лола\nНорин шоҳона таом бўлиб, ўзбек миллий таомлари орасида тайёрланиши анча мураккаб бўлган таомдир. Асосан йилнинг совуқ фаслларида тайёрланади. Таомни таъбга қараб мол ёки от гўштидан тайёрлаш мумкин.\n2015 йил 8-август Лола\nҚовоқ, картошка, пиёз ва думба ёғи кубик қилиб тўғралади. Тузи ростланади. Тинган хамир юпқа ёйилиб, омухта ёғ суртилади. Хамир рулет ҳолига келтирилиб ўралади. Ва уни музлаткичга 1 соатга қўйилади. Хамир музлаткичдан олиниб, бўлакларга бўлинади. Ва бўлакчалар чети жўваланиб, думалоқ шакл берилади. Бунда думалоқ шакл ўртасини жўваламасликка ҳаракат қилиш лозим...\n2015 йил 12-июл Лола\n10 та тухум идишга чақилади, ичига ун, разрыхлитель (қавартма), ёғ ва таъбга кўра туз солинади. Бу ҳамма масса блендерда яхшилаб аралаштирилади. Духовка листини ёғлаб, ичига аралашма солинади.Ва унинг устига паррак қилиб тўғралган сосиска керакли миқдорда солинади. Бу листни олдиндан қиздирилган духовка ичига қўйилади. Ўртача оловда 10-15 дақиқа пиширилади.\n2015 йил 9-июл Лола\nКўзаларнинг ичига, аввал, керакли бўлакларга бўлинган гўшт, сабзи, картошка, помидор, пиёз, саримсоқ пиёз, булғор қалампирлари, кўкатлар солинади ва тузи ростланади. Таъбингизга кўра зираворлар солса ҳам бўлади. Устидан, масалллиқларни кўмгунича сув солинади. Сўнг, кўзалар олдиндан қиздирилган газ духовкасига жойлаштирилади. Кўзадаги сув қайнаб чиққач, газ духовкасининг олови ўртача пасайтирилади.\n2015 йил 7-июл Лола\nҚозонга 1 чўмич ёғ солинади. Ёғ қизигач, тўғралган пиёз солиб, қизаргунича қовурилади. Сўнг, йирик сомонча шаклида тўғралган гўшт солинади. Гўшт бироз қовурилгач, устига тўғралган помидор солинади ва қовуришда давом этилади. Помидор эзилиб, йўқ бўлгач, 1 коса сув солинади. Сув қайнаб чиққач, олов пасайтирилиб, гўшт пишгунича қайнатилинади. Солинган 1 коса сув камайиб, қовуриш ҳолига етганида, олов баландлатилади.\n2015 йил 27-июн Лола\n2015 йил 16-май Бахром\nУшбу таом бош ошпаз Ҳислат ака бошчилигида эркаклар томонидан чойхонада тайёрланган. Таом 15 кишилик.\nКартошка, пиёз, сабзи ва саримсоқпиёз артилиб, бироз сувга солиб қўйилади. Карам 6-8 бўлакка бўлиниб, орасига туз сепиб қўйилади...\nОкрошка (яхна шўрва)\n2015 йил 8-май Лола\nГўшт шўр сувда 1 соат давомида (гўшт пишгунича) қайнатилинади. Сўнг шўрваси совутишга олиб қўйилиб, гўшт ва бодринг сомонча тўғралади. Картошка ва тухум қирғичнинг йирик тишидан ўтказилинади. Кўкатлар тўғралиб, гўшт қайнаган сувга ҳамма масаллиқлар солинади. Қатиқни ҳам аталаб, солинади. Тузи яна бир бор ростланиб, музлаткичга 1 соатга қўйилади.\nБулғор қалампирли дўлма\n2015 йил 6-май Лола\n2 та пиёз майда тўғралади. Унга тозаланган гуруч ювилиб, қийма гўшти билан қўшилади. Тузи ростланиб, зираворлар қўшилади. Озгина томат пастаси ҳам қўшиш мумкин. Тайёр қийма тозаланган (думи олинган) булғор қалампири ичига жойланади. Бунда қийма жойлашганидан сўнг қалампир ичига кўрсаткич бармоқ сиғадиган жой қолиши лозим. Бу гуручнинг ишиб, булғор қалампирни ёриб юбормаслиги учун керак.\n2015 йил 30-апрел Лола\nНон ивитилади, сўнг, сувидан силқитилиб, қиймага қўшилади. Устига тухум чақилиб, яхшилаб аралаштирилади. Туз ва зираворлар солиниб, яна аралаштирилади. Тайёр бўлган қийма кичик бўлакчаларга бўлиниб, бироз тиндирилади. Товада ёғни бироз қиздириб, унга бўлакчалар керакли шакл берилган (япалоқлаган) ҳолда солинади ва икки томони қизаргунича пиширилади...\n2015 йил 29-апрел Лола\nГўшт, картошка, карам ва сабзи керакли катталикка бўлинади. Тоза қозон тубига гўшт бўлаклари териб чиқилади. Сўнгра тўғралган пиёз, сабзи, карам ва картошка терилади. Бунда ҳар бир қатлам устига озгинадан туз сепилади. Энг устига тўғралган помидор ва саримсоқпиёз бўлакчалари солинади. Қозон газга қўйилиб, ярим коса сув солинади. Устига зираворлар сепиб, қозон қопқоғи ёпилади. Қайнаб чиққач, олов паслатилиб, 1 соат давомида пиширилади.\n2015 йил 8-апрел Лола\nИдишга унни, газда эриган маргаринни, чой содаси ва тузли қатиқни солинади. Тухумни биттасини сариғи олиб қўйилади ва қолгани идишга солиниб, қўлга ёпишмайдиган юмшоқ хамир қорилади ва 4та бўлакка бўлиниб, 30 дақиқага тиндирилади.\nХамир тингунича начинка тайёрлаймиз...\n2015 йил 6-апрел Лола\nИдишга унни солиб, шўр сувда хамир қорамиз. Хамир тингунича қийма тайёрлаймиз. Гўшт ва пиёз майда кубик тўғралади. Зираворлар солиб, тузи ростланади.\nТинган хамир юпқа қилиб ёйилади. Ёйилган хамир тахланиб, 5 бармоқ энлигида кесилади. Ҳар бир бўлакка қийма солиб, тугилади...


Россияда қотиллик содир этган ўзбекистонлик узоқ муддатга озодликдан маҳрум этилди\n23:33 / 22.12.2016\nЎзбекистон фуқароси Россиянинг Воронеж вилоятидаги ибодатхона бош руҳонийнисини ўлдиргани учун қаттиқ тартибдаги ахлоқ-тузатиш колониясида жазони ўташ билан 15 йилга озодликдан маҳрум этилди, деб хабар бермоқда Россия тергов қўмитаси.\nТергов ва суд 2015 йил октябрда 26 ёшли қотил Воронеж вилоятидаги Пузево қишлоғида жиноят қурбони – руҳоний билан унинг уйида ибодатхонада амалга оширилиши керак бўлган таъмирлаш ишларини муҳокама қилишган. Ўзбекистонлик руҳонийнинг мулкини қўлга киритиш мақсадида уни ўлдирган. У ўз қабиҳ ниятини амалга ошириш учун ошхонадан пичоқ олиб, руҳоний олдига қайтиб, унинг баданига пичоқ урган.\nЖиноятчи гараждан автомобиль ва 580 минг рублдан кўпроқ мол-мулкни ўғирлаб, воқеа жойидан қочиб кетган. Руҳоний олинган жароҳатлардан ҳалок бўлган.\nЭркак бу жиноятни содир этиш гумони билан қўлга олинган ҳамда ўз айбини тан олувчи кўрсатмалар берган.\nТергов ҳаракатлари ўтказилиши вақтида руҳонийдан ўғирланган мол-мулк топилган ва мусодара қилинган. Улар кўриб чиқилиб, ашёвий далил сифатида жиноий ишга бириктириб қўйилган.\nШунингдек, руҳоний қариндошининг 116 минг рубль миқдорида моддий зарар ва 800 минг рубль миқдорида маънавий зарарни қоплаш бўйича даъвоси қондирилган.\nЎзбекистон фуқароси Воронеж вилояти руҳоний\nТожик режиссёри Бақо Содиқовга Ўзбекистон фуқаролиги берилди\nҚирғизистонда Ўзбекистон фуқароси қўлга олинди\nРязанда автобус Ўзбекистон фуқаросини уриб юборди\nСанкт-Петербургда Ўзбекистон фуқаросининг жасади топилди\nЗулматни лаънатлагандан кўра, битта шам ёққан афзал (1-қисм)


Путин Ўзбекистон билан билан ҳарбий ҳамкорлик шартномасини тасдиқлади\nРоссия президенти Владимир Путин Ўзбекистон билан билан ҳарбий-техникавий ҳамкорликни ривожлантириш тўғрисидаги шартномани тасдиқлади. Бу ҳақда Кремль матбуот хизмати маълум қилди.\nМазкур шартнома 2016 йилнинг 29 ноябрида Москвада Ўзбекистон мудофаа вазири Қобул Бердиев ва Россия мудофаа вазири Сергей Шойгу томонидан имзоланган эди.\nШартномада икки мамлакат ҳарбий идоралари ўртасида 2017 йилга мўлжалланган ҳамкорлик режаси белгиланган.\nШартномага асосан томонлар бир-бирига қурол ва ҳарбий техника етказиб бериши мумкин. Бундан ташқари, томонлар ҳарбий техникага хизмат кўрсатиш ва уларни таъмирлаш ишларини ҳам бажаради.\nЎзбекистон президенти Шавкат Мирзиёев 29 март куни "Ўзбекистон Республикаси билан Россия Федерацияси ўртасида ҳарбий-техникавий ҳамкорликни ривожлантириш тўғрисидаги Шартномани ратификация қилиш ҳақида"ги қонунни имзолаган эди.


Тўртта вилоятда қўшни давлатлардан олиб келинган қарийб 36 кг гиёҳванд моддаларининг савдоси фош бўлди — Sof.uz\nТўртта вилоятда қўшни давлатлардан олиб келинган қарийб 36 кг гиёҳванд моддаларининг савдоси фош бўлди\n5.11 11:54 90 Ўзбекистон\nЖиззах вилоятида ўтказилган тезкор тадбирда Қозоғистоннинг Туркистон вилоятида яшовчи 45 ёшли қўшни давлат фуқароси ва зоминлик 32 ёшли шахс 3,88 кг опий моддасини $32 мингга сотаётган ушланган.\nШунингдек, Тошкент вилоятида ўтказилган тадбирда эса 1984 йилда туғилган Россия фуқароси ва 1963 ва 1968 йилда туғилган икки нафар Қирғизистон фуқароси 9,612 кг гашиш моддаси билан, шунингдек 1983 йилда туғилган Тожикистон фуқароси 1,784 кг опий ва 3,765 кг гашиш моддасини моддалари билан ушланди.\nСамарқандда эса муқаддам гиёҳванд моддалари билан шуғуллангани учун судланган 38 ёшли шахс 10,3 кг опий билан қўлга олинди.\nТошкент вилоятидаги «Чинор» постида Қўқон шаҳрига кетаётган 29 ёшли ҳайдовчи бошқарувидаги Nexia-3 тўхтатилди. Ҳайдовчи ЙПХ ходимларининг талабларига бўйсунмай, қочишга уринган, бироқ у қўлга олинган.\nАвтомобиль салонини кўздан кечириш чоғида 4,902 кг гашиш гиёҳвандлик моддаси топилиб, олинган.Текшириш давомида, у муқаддам гиёҳванд моддалар билан боғлиқ жиноятлар учун судланган.\nАндижон вилоятида Тошкент шаҳрига кетаётган Cobalt Бўстон туманидаги ЙПХ постида тўхтатилиб, кўрикдан ўтказилди. Текширув давомида, Олтинкўл туманида яшовчи муқаддам судланган 44 ёшли йўловчидан 961 гр опий топилиб, олинган.\nТерговга қадар ўтказилган текширувлар давомида ушбу шахс гиёҳвандлик моддасини муқаддам судланган, ҳозирда Андижон шаҳрида яшовчи 47 ёшли Қирғизистон фуқаросидан олганлиги маълум бўлди.\nШунингдек, қўлга олинган чет эл фуқаросининг уйидан 240 гр афюн топилиб, олиб қўйилди.\nҚайд этилишича, мусодара қилинган 17,165 кг опий ва 18,299 кг гашиш миқдоридаги наркотик моддалар Тожикистон ва Қирғизистондан ноқонуний олиб ўтилган.


Билл Гейтс яна бир йирик пандемия хавфидан огоҳлантирди - hudud24.uz\n2021, 08-Mart | 18:48\nБош саҳифа Янгиликлар Жаҳон Билл Гейтс яна бир йирик пандемия хавфидан огоҳлантирди\n16:55 / 27-01-2021\nMicrosoft асосчиси Билл Гейтс дунё ҳамжамиятини янги пандемияга ҳозирлик кўриш ва уни кенг қамровли ҳарбий зиддият сифатида қабул қилишга чақирди. Бу даъват Bill & Melinda Gates Foundation жамғармасининг бу йилги мурожаатномасидан ўрин олган, деб хабар беради The Seattle Times.\nМиллиардернинг фикрича бутун дунё жиддий қарор қабул қилиши ва навбатдаги пандемияга тайёр туриши керак. У ўз навбатида илм-фанни ривожлантириш, тестдан ўтказиш, янги касалланишлар ўчоғи ҳақида маълумот олишнинг глобал тизимини яратиш мақсадида миллиардлаб доллар миқдорида сармоя киришга тайёрлигини айтди. Шунингдек, у махсус “таъсир гуруҳи”ни ташкил этиши лозимлигини қайд этди. Уларни ўт ўчирувчиларнинг ўзига хос пандемик бригадаси сифаида қабул қилинг, улар ҳам худди олий малакали ўт ўчирувчилар сингари фавқулодда ҳолатга сезгир ва тайёр туришлари лозим” – деди у бундай ҳодисаларга қарши кураш режаси ҳақида гапираркан.\nГейтс ва унинг турмуш ўртоғи Мелинда ўзларининг хайрия жамғармаларига эга бўлиб, ҳар йили ташкилотнинг келгусидаги режалари ҳақида мурожаатнома эълон қилишади. Bill & Melinda Gates Foundation жамғармаси таълим ва соғлиқни сақлаш борасида қатор лойиҳаларни ҳам амалга ошириб келмоқда. Айни пайтда ушбу жамғарма АҚШда пандемия оқибатларига қарши кураш мақсадлари учун 1,75 миллиард доллар миқдорида маблағ ажратган.\nЭслатиб ўтамиз, 2015 йилда ҳам Билл Гейтс келгусида дунё миқёсидаги халқаро зиддиялар, курашлар турли касалликлар, вируслар кўринишида мумкинлигини башорат қилгани ҳақида хабарлар тарқалганди.\nБилл Гейтс шунингдек, яқинда COVID-19га қарши вакцина билан эмлангани ҳақида оммага хабар берган, бунинг учун у олимларга ўз миннатдорлигини ҳам билдирган.\nАввалги мақолаЎзбекистонда 4617 киши коронавирусга қарши эмланди\nКейинги мақолаДавлат тили ҳақидаги қонунга ўзгартириш ва қўшимчалар киритиш тўғрисидаги қонун лойиҳаси биринчи ўқишда қабул қилинди


ЭКСПОРТНИНГ ТУШОВИГА АЙЛАНГАН "ЎЗАГРОЭКСПОРТ" - blog.xabar.uz\nЭКСПОРТНИНГ ТУШОВИГА АЙЛАНГАН "ЎЗАГРОЭКСПОРТ"\nКимдир автомобил сотиб сармоя киритганди, бошқаси оғилдаги молларини. Шу мавсум чет элдан меҳнат мухожирларимиз жўнатган пулнинг ҳам кўпи "қулоғини ушлаб" кетди, афсус...\nҲар қандай жамиятда қонун-қоидалар, ташкилотлар унинг ривожи учун ташкил қилинади. Агар тузилган ташкилот керакли натижани берса яхши, бермаса-чи?\nБизда ҳам яхши ниятлар билан, халққа фойдаси тегади, оғирини енгил қилади, деган мақсадда 2016 йилнинг 7 апрелида Ўзбекистон Республикаси Президентининг ПҚ-2515-сонли қарорига асосан “Ўзагроэкспорт” АЖ ташкил этилди.\nЎтган икки йил давомида бу ташкилот халқимизга қай даражада ёрдам берди, деҳқон, фермерларга экспорт учун қандай қулайликлар яратди? Бунга жавоб топиш мушкул. Менимча, ёрдамидан кўра зарари кўп бўлди. Айни шу масалада республикамизнинг турли ҳудудларидан ингроқ овозлар келиши бу йил кўпайиб кетди.\nАйниқса, фаоллашаётган интернет ОАВ хизмати билан “Ўзагроэкспорт”нинг куракда турмайдиган “ҳангома” қарорлари кўпчиликда норозилик уйғотди. Бу хабарлардан кўриниб турибдики, “Ўзагроэкспорт” мамлакат иқтисодиёти учун фойда келтириш ўрнига, бир сўз билан айтганда тушовга айланди. (Тушов – бирон бир жонзотнинг ҳаракат ва эркинлигини чеклайдиган ускуна ).\nКомпания ҳақида қуйида қисқача маълумот:\n“Ўзагроэкспорт” акционерлик жамияти янги ва қайта ишланган мева-сабзавот экспорт қилувчи ташқи савдо компаниясидир. Компания “Ўзбекозиқовқатхолдинг” холдинг компанияси таркибига киради. “Ўзагроэкспорт” АЖ хорижий ҳамкорлар билан тузилган тўғридан-тўғри экспорт контрактлари, шунингдек фермер ва деҳқон хўжаликлари, агрофирмалар, қайта ишлаш ташкилотлари билан тузилган воситачилик шартномалари асосида янги ва қайта ишланган мева-сабзавот маҳсулотлари экспортини амалга оширади.\n“Ўзагроэкспорт” АЖ фаолияти асосан ташқи бозорларда харидоргир бўлган рақобатбардош янги ва қайта ишланган мева-сабзавот маҳсулотларини экспортга етказиб бериш ҳажмлари ва турларини кўпайтириш ҳамда экспорт географиясини кенгайтиришга йўналтирилган.\n“Ўзагроэкспорт” АЖ таркибига қуйидаги ташкилотлар киради: савдо-логистика марказлари, савдо-харид базалари, тайёрлаш, сақлаш, калибрлаш ва саралаш бўйича совутиш омборлари, хориждаги савдо уйлари ва ваколатхоналар, озиқ-овқат маҳсулотлари учун тарақадоқлаш маҳсулотлари ишлаб чиқарувчи корхоналар, ихтисослашган транспорт-логистика корхоналари, “Халқ озуқа моллари кўргазма ярмарка савдоси республика маркази” ҳамда “Озиқ-овқат лабораторияси ” сифат ва стандартлаштириш бошқаруви тизими маркази”.\nБир қарашда катта ташкилот, ваколати кенг доирада. Шунга кўра, бу ташкилот соҳада катта фойда келтириши керак эди. Лекин бу йилги деҳқончилик билан боғлиқ кўнгилсизликлар кўрсатиб турибдики, ишлар ҳафсала билан қилинмаган. Реал мониторинг йўқ, кабинетда ўтириб олиб қарорлар чиқарилаверган. Бу ёқда, маҳаллий бозорда маҳсулот ҳажми, нархи қандай, ташқи бозорда нима гаплар? Нега булар суриштирилмади? Балки қизиққандир, қандайдир чоралар кўришга ҳаракат қилгандир. Воқелик эса нега мутлоқо бунинг аксини кўрсатяпти? Бозор ишларини иш билмайдиган мансабдорларга эмас, бозорнинг ўзига қўйиб бериш керакдир?!\nАЙРИМ НАРХЛАРГА НАЗАР.\n(Афсуски, тўлиқ маълумотни тополмадим.)\nГилосдан бошласак, белгиланган нархлар бир қарашда кўзни қувонтиради. Бироқ улар белгилаган нархда ким уни сотиб олади?\nБелгиланган 4 доллар (≈32 000 сўм) гилосни сотиб олаётган давлатга етгунча нархи божхона ва транспорт харажатлари билан анча юқорилаб кетади.\nМасалан, Хитойни олайлик. Гилос импорти бўйича етакчи давлат ҳисобланади. У ёққа сотиш учун транспорт (1 кг учун 2$) ва божхона тўлови (ЖСТга аъзо бўлмаганимиз учун 70% тўлов) натижасида бизнинг гилос бозорга киргунча 13 доллардан ошиб кетаркан. Асосий рақобатчиларимиз Чили ва Австралиядан уч баробар қиммат. Энди шунча нархда хитойликнинг гилос сотиб олишини тасаввур қилиб кўринг.\nМаҳаллий бозорларимизда гилоснинг ўртача нархи 7 000 - 9 000 минг сўм (≈1$) атрофида бўлди. 32 000 сўмдан (!) олинган гилосни қайси бозорда сотиш мумкин? Тўғри, мавсум тугагач, нархлар кўтарилади. Лекин, бунча махсулотни сақлаш учун етарлича шароит йўқ-да.\nМузлатгичларда сақланган махсулотларнинг аҳволи билан қисман мана бу ерда танишамиз:\nУшбу ҳаволаларда водийлик деҳқон ва тадбиркорларнинг аянчли аҳволи билан танишиш мумкин. Ҳар бир тадбиркор ўртача 35-40 миллион сўмдан зарар кўрган.\nЯна ўша бюрократик қарорлар ва осмондан олинган нархлар натижасида.\nБитта мисол, турпнинг тоннасига 175 доллар (≈1 400 000 сўм) қатъий нарх белгилаб қўйилган. Истасангиз ҳам бундан камига четга сотолмайсиз. Тан нархи сақлаш харажати билан бир кг учун 700 сўм бўлган махсулотни 1 400 сўмдан камига четга сотиш мумкинмас. Бодрингга эса тоннаси учун 1450 доллар нарх белгиланган. Бу нархда оладиган одам йўқ. Камига тўловни олдиндан юз фоиз қилиш керак.\nМаҳсулот қайси аҳволда етиб келади, унинг сифати қандай? Бу саволларга жавоб топмаган мижоз қандай қилиб баланд нархда пулини олдиндан тўлиқ тўлаши мумкин?\nСурхондарёлик деҳқонлар ҳақидаги хабарлар ҳам кўпчиликнинг диққатини оширди. (https://www.xabar.uz/iqtisodiyot/surxondaryoda-piyoz-etishtirganlarning-uyi-kuymoqda-video)\nПиёзнинг нархи далада 200-300 сўм бўлиб қолганини кимдир аския қилди, кимдир шеър тўқиди. “Ҳадеб фойда қилаверадими, аччиқ арзон бўлгани яхши”, деб ўзича мақоллар тўқиб ташлаганлар ҳам топилди.\nБунга кетган маблағ-чи, вақт-чи, меҳнат-чи?\nБир гектар пиёз етиштириш учун 20 000 000 сўм атрофида, карам учун эса 30-35 миллион сўм харажат қилинади. Яна сарфланган машаққатли меҳнат ва бебаҳо вақт ҳам бор.\nБуёғи билан ҳамма ҳам унча қизиқиб кўрмади. Ҳатто “халоскор” “Ўзагроэкспорт” ҳам мум тишлаб қолди. Деҳқонлар эса дардини ичига ютиб, куйиб қолаверди. Ички бозорда таклиф қилинаётган нархлар ҳатто ҳосилни йиғиш харажатини қопламагани учун катта миқдордаги тайёр маҳсулотни далада қолдиришга мажбур бўлишди.\nАгар, “Ўзагроэкспорт” ўз вақтида экин майдонларининг ҳисобини олиб, ташқи бозор учун керакли шароитни яратганда бу аҳвол бўлмасди. Ваҳоланки, пиёз экилган вақтдан пишгунча бўлган муддат 8-9 ойни ташкил қилади. Шу орада қўшни Қозоғистон, йирик импортёр Россия ва бошқа давлатлар билан катта шартномалар тузиш мумкин эдими? Ҳа, албатта! Бироқ, керакли ҳажмда тузилгани йўқ!\nБу ташкилот хориждаги импортчилар билан шартнома тузиш ва унинг ўзига юклатилган қисмини бажаришнинг ҳам уддасидан чиқмаган кўринади. Акс ҳолда, Россияда 120 вагон гилосимиз саргардон бўлмасди. (https://daryo.uz/2018/06/01/rossiyada-120-vagon-ozbekiston-gilosi-yigilib-qoldi/)\nИчки қоғозбозликни ҳам тугатиш керак. Мисол учун, Самарқандлик Хоразмда рўйхатдан ўтган фирмаси орқалигина экспорт қила олади. Шунга ўхшаган чеклов (тушов)лар. Суғурта масаласи ҳам 0 даражада. Бунга ҳам ижобий ечим топиш лозим.\nТашклотнинг http://uzagroexport.uz/ cайтига кириб кўрдим. Хўжакўрсин авжида. Лекин инвесторлар учун маълумот деган жойи бўм-бўш. Бизнинг маҳсулотларимизга қизиқиш билдирганлар маълумотни қаердан олади, хайронман? Яна бир ёқимсиз томони – сайт фақат рус тилида экан. Давлат тилига ҳурматсизликнинг яна бир, яққол намунаси.\n“Ўзагроэкспорт”нинг иш фаолиятини қайта кўриб чиқиш ва жон куйдириб ишлайдиган ходимларни топиб, ўрнига қўйиш керак, деб ҳисоблайман. Чунки бу йилги ярим йиллик натижалар ўта қониқарсиз. Ҳали олдинда ёзги-кузги маҳсулотлар экспорти масаласи турибди. Бундай ишлаш билан иқтисодимизга етказилаётган зарар миқдори кўпайиши, шубҳасиз.\nЎзи ҳаммаси феврал ойида карамдан бошланганди. Карам етиштирувчилар маҳсулотини сотолмай катта зарарлар кўрди. Шуни кўра-била туриб май ойида чиқадиган маҳсулотлар савдоси бўйича амалий ҳаракатлар қилинмади. Натижада, деҳқон-фермерлар ва тадбиркорлар умумий ҳисобда миллиардлаб зарар кўрди.\nКимдир автомобилини сотиб сармоя киритганди, бошқаси оғилдаги молларини. Шу мавсум чет элдан меҳнат мухожирларимиз жўнатган пулнинг ҳам кўпи "қулоғини ушлаб" кетди, афсус. Фойданинг ҳисобига амалга оширилиши режалаштирилган ишларни улгурган айтибгина қолди, улгурмаган ёқасини қаттиқ тишлабгина қолди. Биров (бу йилча) хотинсиз қолди, биров уйсиз. Бошқаси автомобилсиз, яна кимлардир ўқишдан, баъзи кексалар эса ҳаж амалидан умид узишди...\nНархлар сониясига ўзгараётган замонда 3-4 ой олдин қатъий нарх ва тутуруқсиз қарорларни чиқариб қўйиш мантиқсизликдир. Тайёр ҳосилнинг тақдирини уни етиштирмаган, бели оғримаган, совуққон мансабдорлардан иборат ташкилот ҳал қилиши қанчалик тўғри? Бели оғримаганнинг ҳосилга қанчалик ғамхўр бўлишини кўрдик. Соҳада соф бозор механизмларига ўтишимиз учун ҳали қанча маҳсулот нобуд бўлиши, қанча деҳқон оилалари хонавайрон бўлиши керак? Мантиқсиз, собиқ иттифоқдан қолиб кетган экспортга қатъий нарх белгилашни ҳеч тушунмайман. Қишлоқ хўжалик маҳсулотилари экспортининг муваффақиятини таъминловчи омиллар аллақачон ихтиро қилинган. Экспортчи субъектлар – деҳқон маҳсулотининг адолатли меъёрда бўлишининг омилидир. Муҳими – монополия бўлмасин. Эркин бозор иқтисодиётининг асосий талабларидан бири шу.\nШунинг учун давлат иқтисодни ривожлантирмоқчи бўлса, бозорга аралашишни, ундаги нархларни мажбурий равишда ушлаб туришни чеклаш керак.\n“Ўзагроэкспорт”га келсак, ички ва ташқи бозорни кунлик назорат қилиб, олинаётган маълумотларни тезкорлик билан оммага етказиб туриши ва бозор кўрсаткичларига қараб тезкор қарор қабул қилиши лозим. Интернет имкониятларидан кенг фойдаланиш керак.\nКейин бу қарорларни вилоятлар кесимида қабул қилса, яхши бўларди, деб ўйлайман. Сабаби, ҳар бир вилоят ўзига хос табиат ва иқтисодий салоҳиятга, имкониятга эга.\nМасалан, Сурхондарё вилоятини оламиз. Қўшни Афғонистондаги нотинч вазият, вилоятнинг Ўзбекистон Республикаси ҳудудидан “узилиб қолган” географик жойлашуви сабабли кўзга кўринадиган завод-фабрикалар қурилмаган. Ишсизлик республикада энг юқори даражада. Ички ва ташқи мигрантларнинг аксариятини сурхондарёликлар ташкил қилади. Уйдан чиқмайдиганларнинг қарийб саксон фоизи деҳқончилик ва чорвачилик билан шуғулланади. Мен ҳам Россиядаги ишимдан уйга бироз сармоя билан қайтиб, такрорий экин учун ижарага ер олиб деҳқончилик билан шуғулланмоқчи эдим. Вазиятни кўриб фикримдан қайтдим. Шундай ниятдаги кўплаб меҳнат мухожирлари бор эди. Уларнинг ҳам фикри ўзгарди.\nШунга, Сурхондарё вилояти учун алоҳида қишлоқ хўжалик маҳсулотлари экспорти учун имтиёзларга эга ЭИЗ (эркин иқтисодий зона) тизими бўйича қарор қабул қилинса яхши бўларди. Маҳсулотни пойтахтга, бошқа вилоятларга сотишдан кўра, қўшни Туркманистон, Афғонистон ва Тожикистонга сотиш жуда қулай. Вақт ҳам, харажат ҳам анча тежалади. Шу орқали аграр соҳага боғланиб қолган вилоят аҳолисининг турмуш даражаси кескин ошиши мумкин. Экспортдан тушган пулга бирйўла маҳаллий бозор учун керакли нарсаларни харид қилиб қайтса бўлади.\nБунда Афғонистон Республикаси асосий бозор ҳисобланади. 30 000 000 аҳоли, йўлнинг яқин ва қулайлиги ҳисобига экспорт ҳажмини янада ошириш имконияти бор. Тўғри, хавфсизлик нуқтаи назаридан ҳадик бор. Лекин шартномани чегарадан ўтказиб беришгача қилиб тузиш билан яхши натижага эришса бўлади.\nТожикистонга ҳам қулай. Сабаби, пойтахти жуда яқин. Катта истеъмол бозори бор. Иқлими биздан кечроқлиги сабабли эртаги (полиз ва ҳўл мева) махсулотларни яхшигина нархда пуллаш мумкин. Бунинг жуда ижобийлигини икки давлат ўртасидаги чегаралар қайта очилиб, виза тартиби бекор бўлгач кўрдик.\nХуллас, ҳар биримиз шу юртнинг иқтисодий ривожини, халқимиз тўкин яшашини хоҳлар эканмиз, бунга тўсиқ бўлаётган омилларга ўз муносабатимизни билдиришга мажбурмиз. Зеро, “Ҳақиқат баҳсларда туғилади”, дегандек хилма-хил фикрлардан фойдалилари саралаб олинади. Халққа фойда бермайдиган ташкилот ва қонунлардан воз кечилади. Кераклилари эса мукаммаллаштириб борилади.\nБиттагина яхши фикр-таклиф, ғоя ҳам яхши натижаларга тезроқ эришишимизда сабабчи бўлади.\nШунинг учун таклиф киритишдан асло тортинманг!\nИзоҳ: Тажрибасизлигим панд бериб, керакли суратларни бирга жойлай олмадим, афсус!\n4.28 / 23\n4.53 / 13\n4 Shokir 10/06/2018\n5 Oybek Omonov 10/06/2018\n4 Alisher Xasanovich 10/06/2018\n5 Xudoyberdi Avazov 10/06/2018\n5 Sherzamin Abdurasulov 10/06/2018\n5 Fahriddin Qurbonov 11/06/2018\n4 Yusuf 11/06/2018\n4 Fayzulla To'laganov 11/06/2018\n0.5 Aziza Fatxullaeva 11/06/2018\n4 Parviz Abduvohidov 12/06/2018\n4 Azizbek 12/06/2018\n5 Abdurrahman Allamuratov 12/06/2018\n3.5 Дилдора Матазимова 13/06/2018


МУСТАҚИЛЛИКНИНГ 27 ЙИЛЛИГИ НОМЛИ МАҲАЛЛАДА МАКТАБ ОЧИЛДИ - AUZ.UZ\nМУСТАҚИЛЛИКНИНГ 27 ЙИЛЛИГИ НОМЛИ МАҲАЛЛАДА МАКТАБ ОЧИЛДИ\nАндижон шаҳрининг “Хидирша – 2” массивидаги Мустақилликнинг 27 йиллиги маҳалласида янги 54-умумтаълим мактаби очилди.\nУшбу билим даргоҳи 630 ўринга мўлжалланган бўлиб, уни “БИЛ - 21” масъулияти чекланган жаммияти қурувчилари бунёд этдилар. Лойиҳани рўёбга чиқариш, шунингдек, жиҳозлашга 9,5 миллиард сўм сарфланди. Икки қаватли бинодаги 40 та ўқув хонаси, спорт ва мажлислар зали ва бошқа хоналар барча талабларга жавоб беради.\nМактаб намунали лойиҳалар асосида барпо қилинган Мустақилликнинг 21 йиллиги маҳалласи фуқаролари учун хизмат қилади.\n-Ҳозирда 200 нафар болажон ўқишга қабул қилинди, - дейди мактаб директори Нодирбек Дадабоев. – Рус тилида сабоқ берилувчи синфга 25 та ўқувчи олинди. Жамоамизда танлов асосида саралаб олинган 20 нафар педагог ва 15 нафар техник ходим иш бошлади.\nБарча зарур инфратузилмага эга янги маҳалла бошқаларидан тубдан фарқ қилади. Буни мактабнинг очилиш тантанасида иштирок этган вилоят ҳокими алоҳида таъкидлади.\n-Халқни рози қилиш ниятида бошлаган саъй-ҳаракатларни Андижон шаҳридаги вазият энг оғир “Мустақиллик” маҳалласидан бошлаган эдик. Маҳаллада 1,5 минг фуқаро ўтган асрнинг 50 йиларида барак типида қурилган умумий ҳовлиларда истиқомат қилиб келарди. Фуқароларни кўчириш учун Хўжаобод туманидаги Хидирша массивида янги замонавий турар-жойлардан иборат маҳалла қуришга киришдик.\nИкки сотихли уйлардан ташқари 350 ўринли фабрика, 7 та кўпқаватли уйлар, 140 ўринли боғча, 300 ўринли маданият уйи, нон ишлаб чиқариш цехи, маҳалла гузари, МФЙ идораси биноси, “Мотамсаро она” майдони, болалар майдончаси, миллий ҳаммом, кимёвий тозалаш шаҳобчаси ва бошқалар қурилди. Барча зарур муҳандислик коммуникация тармоқлари тортилди, йўллар чиққарилиб, асфальтланди. Бугун шу маҳаллада мактаб очилмоқда.\n-Бизнинг оила ўша Мустақиллик маҳалласидаги умумий ҳовлида яшаб келар эди, - дейди мактабнинг бошланғич синф ўқитувчиси Вера Геннадьевна Новикова. – Ўрнига “Хидирша – 2” массивидан икки сотихли уй беришди. Баҳаво жой, барча қулайликлар бисёр. Мўъжазгина гулхонамизда экилган кулупнай ҳозир ҳам мева беряпти. Янги мактабда иш бошлаяпман. Президентимдан мингдан минг розиман.\nМаҳалла аҳлини янги мактаб билан қутлар экан, вилоят ҳокими у барчасоҳаларда намунавий бўлиши зарурлигини таъкидлади.\nМ.ТЎХТАНАЗАРОВ олган суратлар.


Volkswagen баҳайбат кроссоверни кўрсатди » Скачать музыку бесплатно новинки музыки 2016-2017\nVolkswagen баҳайбат кроссоверни кўрсатди\nКомментариев: 0 Просмотров: 283 Дата: 25-04-2016, 12:40 T-Prime Concept GTE русуми, ҳозирча, шоу-машина мақомида. Аммо эртами кечми ялпи ишлаб чиқарилади. Ҳаммасидан ҳам автомобилнинг йирик жуссаси таажжублантиради, узунлиги 5069 мм. Phaetonдан узунроқ, Touaregдан эса чорак метрга узун. Аввалги хабарларимизда айтиб ўтганимиздай бу узун кроссовер ҳам Хитой учун мўлжалланган. Ҳозирча, унда тўрт ўриндиқ бор, аммо ялпи ишлаб чиқарилганида ўриндиқлари еттитага етади. Интерьер панеллари жуда силлиқ ишланган, механик тугмалар йўқ ҳисоби. Машина сенсорлар, товуш ва қўл ишораси билан бошқарилади. Маълумотлар ноутбук экранича келадиган каттакон эгик дисплейда намоён бўлади. 2 литрли TSI турбомотори ва электромотори бор. 381 от кучига эга. Электр қуввати билан 50 км йўл боса олади. Олти сонияда юз тезликка чиқади, энг юқори тезлиги 224 км/соат. Ёнилғи сарфи юз кмга 2,7 литрлиги айтилмоқда. - деб хабар бермоқда Carzone.uz нашри.


Кечаси тирноқ олса бўладими? | FargonaZiyo.uz\nХалқ орасида қадимдан келаётган ёки бошқа халқлардан ўтиб қолган турли ирим-сиримларнинг бор. Масалан, қоронғуда ёки жума куни тирноқ олиб бўлмайди, йўлингдан мушук кесиб ўтса орқага қайтиш керак, супургини тик қўйиб бўлмайди, остона ҳатлаб сўрашиб бўлмайди, фалон кунда фалон ишни қилиб бўлмайди, 13 рақами – бахтсиз ва ҳоказо. Бу иримларда мутлақо асос йўқ.\nРасулуллоҳ (с.а.в.)дан ривоят қилинган ҳадисларда “Фолчилик, ирим-сиримлар бутпарастлик билан баробардир”, “Ирим қилувчи ёки ирим қилдирувчи бизлардан эмас”, дейилган.\nТирноқ олиш. Аввало шуни алоҳида таъкидлаш жоизки, шариатда тирноқ олиш учун махсус белгилаб қўйилган кун ва вақт йўқ. Гарчи шу мавзуга доир кўпгина ҳадислар мавжуд бўлса-да, тадқиқотлар асносида мавзуъ ҳадислар эканлиги аниқланган. Тирноқ ўсган экан, қайси кун ва қайси вақтдан қатъий назар олинаверади.\nХалифа Хорун ар-Рашид имом Абу Юсуфдан: “Кечаси тирноқ олса бўладими?” – деб сўраганларида: “Бўлади”, дея жавоб берганлар. Халифа далил сўраганида, Абу Юсуф: “Хайрли ишлар кечиктирилмайди”, деган асосли жавобни берганлар. Қайси куни тирноқ олишга ҳам юқоридаги далиллар кифоя.\nМушук кесиб ўтиши. Бизнингча, қадимда халқимиз орасида бундай ирим бўлмаган. Руслар орқали кириб келган, шекилли. Қарғанинг қағиллаганини эшитиб йўлидан қайтган кимса, товушқон (қуён) йўлидан кесиб ўтганда йўлидан қолган киши ҳам куфрга кетган, деб ҳисобланади. Аслида мусулмон киши ҳар бир иш Аллоҳ таоло иродаси билан бўлишига иймон келтиради. Шу сабабли юқоридаги каби ҳолатларни бахтсизликдан огоҳлантириш тарзида қабул этиш мутлақо мумкин эмас. Бу исломий эътиқодга асло тўғри келмайди. Расулуллоҳ (с.а.в.): “Касаллик юқмайди (ҳеч қайси касаллик Аллоҳнинг иродасисиз ўзича юқмайди), ирим-сирим бемаънилик, бойқуш бахтсизлик келтирмайди ва сафар ойи бехосият эмас”, деганлар.\nХудди шунингдек, сана ва кунларнинг ҳам бахтсиз ёки бахтлиси бўлмайди. Аллоҳнинг барча кунлари бир хил. Унинг иродаси ва ҳукмисиз ҳеч нарса содир бўлмайди, бирор махлуқ тақдири илоҳийдан қочиб қутула олмайди.\n“Динда саволим бор” китоби асосида тайёрланди\nPrevious Post: Имом-хатиблар ҳиммати\nNext Post: “Энг маърифатли имом – 2018” танловининг вилоят босқичи ўтказилди


Озарбойжон қозоқ нефтига ошиқ\nОзарбойжон президенти Илҳом Алиевнинг Қозоғистонга расмий ташрифи давомида Қозоғистон нефтини жаҳон бозорига Озарбойжон ҳудуди орқали ташиш масаласига алоҳида эътибор қаратилди.\nБу йўналиш нефтни Россия орқали ташиш лойиҳасига муқобил ҳисобланади. Аммо расмий Остона бундан аввалроқ Европа бозорига фақат Россия орқали чиқишини маълум қилган эди.\nИ.Алиев сўнгги уч йилда Остонага қилган иккинчи сафарида Қозоғистон президенти Нурсултон Назарбоевдан нефтни Озарбойжон орқали транзит қилишни сўради.\n“Озарбойжон Қозоғистон энергия ресурслари ва юкларининг ўз ҳудуди орқали эркин ўтиши учун барча ишни қилишга тайёр. Бизда нефть ва газни Европа ва жаҳон бозорларига етказиш учун замонавий инфратузилма яратилган”, - деди И.Алиев.\nН.Назарбоевнинг айтишича, Озарбойжон Қозоғистон учун транзит давлат сифатида қизиқарлидир.\n“Аввал келишилганидек, Боку-Тбилиси-Жейҳан лойиҳасида қатнашамиз. Келажакда газ лойиҳаларида иштирок этамиз, темир йўл орқали Қора денгизга чиқамиз”,- деди Н.Назарбоев.\nОзарбойжонлик кузатувчи Алпай Аҳмет сўзларига кўра, нефтга бой бўлган Қашағон кони ишга тушса, Озарбойжон йилига 20 миллион тонна қозоқ нефтини транзит қилишга умид билдирмоқда. Энг муҳими, Каспий орқали ўтадиган Оқтов-Боку нефть қувурини тезроқ ишга туширишдир. Нефть айнан шу йўналиш орқали ўтишидан АҚШ ва Европа Иттифоқи ҳам манфаатдор.\nАммо қозоғистонлик кузатувчилар гарчи Н.Назарбоев бу лойиҳаларда иштирок этишнинг фойдасини тушунса-да, Москва билан келишмай иш тута олмаслигини айтмоқда.\nСиёсатшунос Валихон Қайсаров транзит масаласи Қозоғистонда нефть қазиб олиш ҳажмини оширишга тўсиқ бўлаётганини таъкидлади.\n“Ҳозир Россия фақат Қозоғистон нефти ва гази транзити учун пулни ўз чўнтагига уриш билан овора. Россия ўз ҳудудидан 20 миллион тоннадан ортиқ нефть ўтказишга рухсат бермаяпти. Шу сабабли Қозоғистон нефть қазиб олиш ҳажмини кўпайтира олмаяпти”, - дейди В.Қайсаров.\nСиёсатшунос Берик Абдуғалиев ҳам Россия Қозоғистон нефти транзити масаласида осонгина ён босмаслигини билдирди.\n“Нефть транзити Россияга катта фойда келтиради. Шу сабабли Россия ҳозир Қозоғистон нефтини бошқа йўналиш орқали ташишга розилик бермайди. Қозоғистон Россия талабига қарши чиқса, расмий Москва бизга сиёсий ва иқтисодий босим ўтказа бошлайди”, - дейди Б.Абдуғалиев.


Ҳоким ва сектор раҳбарлари билан суҳбатлашиб бўлиб Сарисоиё маънавияти дарғалари билан кўришиш иштиёқти туғилди, даставвал китоб ва китоб маҳсулотларига бўлган қизиқишларини билиш учун бошладик ҳамда илк ташрифни туман газетаси бош муҳаррири ташаббуси билан ташкил этилган “Турон китоб савдо” МЧЖдан бошладик. Ростини айтсам, ҳақиқат шундаки Сариосиёликлар китобни севадиган ёшлар, улар билан бугун бутун замон-у, дунё фахрланса арзийди.\nКитобхонага кирганимизда, Ўзбекистоннинг энг ажойиб дурдоналари саф олган экан. Китобхона ҳам одамларга тўла, ҳамда ҳар бир киши ўзлари севадиган ва ёқтирган китобни мутолаа қилиш ва харид қилиш билан овора эди. Кутубхонада бугун бутун Ўзбекистон севиб мутолаа қилувчи китоблар жой олган бўлиб, менинг ҳам қизиқишимдан четда қолмади.\nҲа, Сурхон ва асл ўзбек тарихини, маданияти, урф-одатини яқол намоён эта оладиган асарларнинг бир қанчасини мен ҳам харид қилдим. Кутубхонанинг фаолияти ҳақида устоз билан суҳбатлашдик.\nГазетанинг муҳаррири Абдураҳим Раҳмонов – “Келинглар мана, Сариосиё туман газетаси ҳам шу жойда жойлашган” деб, бизни таҳририят томон бошладилар.\nТаҳририятда жуда улкан ишлар қилинган ва энг муҳими таҳририят бугунги замон талабларига жавоб бера оладиган даражада модернизациялаштирилган. Грант асосида таҳририят 2016 йил 25 миллион сўм ютиб олган ва бу маблағларнинг бари таҳририятнинг вилоят ва республика миқёсидаги даражасини оширишда сарфланмоқда экан.\nТаҳририятнинг бугунги қиёфаси ўзгача моҳият касб этади. Ундаги дизайн ва қурилиш ишлари аъло даражада бажарилган ва бугун бу ҳақиқатни яширишнинг ҳожати йўқ. Таҳририят марказидаги боғ, ундаги ландшафт жуда тўғри танланган. Бино ичкарисига кирганимизда бир қатор ёшларни кўриб хурсанд бўлдик ва энг қувонарлиси таҳририят қошида ижодкор ёшлар тўгараги, яъни “Хўжа Пирях оҳанглари” фаолият юритар экан. Ёш ижодкорларимиз бизга ўз шеърларидан ва бугунги ёшларга қаратилаётган юксак эътибордан миннатдор эканликларини таъкидладилар.\n“Анваржон ука, биласизми? Бугун бу таҳририят қошида ижод қилган ва илк шеър, ҳикоя, мақолалари чиққан инсонлар нақадар юксак ўринда баҳоланиб, бугун бутун дунё эътирофидалар” - деб гап бошладилар ҳамда Сирожиддин Саййид, Ахтамқул Карим ва бир қатор ўзбекнинг асл ижодкорлари номларини санаб ўтдилар.\nБугун ёшларга эътибор бошқача, улар асосий ҳал қилувчи куч ҳисобланадилар. Ёшларга қаратилаётган эътибор ва сармоя бу келажакка эътибор ва сармоядан далолат. Шу ўринда ёш ижодкорлар ҳақида сўрадик. Ёш ижодкорлардан, Султонмурод Пўлатов, Давлат Валий (шу йигитнинг ижоди том маънода бизни лол қолдирди. Ўзбекистонга Сирожиддин Саййиддек буюк ижодкорни берган Сариосиёда янги иқтидор уйғонмоқда. Биз устозлар изидан бораётган улкан иктидорга омад тиладик. Унинг ижод намунасини видео кўринишда эътиборингизга кейинроқ ҳақола этамиз), Фарахзода Саидова, Саида Одилжонзода ва бир қатор ёшларни санаб ўтдилар. Уларнинг китоблари шу таҳририят қошида шаклланиб, чоп этилаётгани ҳақида фикр юритдилар. Шундан сўнг Ёшлар иттифоқининг туман кенгаши раиси Зафар Жалоловга юзландик.\n- “Бу тўгарак билан Иттифоқ доимий ҳамкорлик қилиб келади. Ҳа, албатта Ижодкор ёшлар билан доимий алоқадамиз ва тўгарак фаолияти билан беназир шуғулланамиз” дедилар.\nШу сабаб бўлди-ю, бизни Ёшлар Иттифоқи томон чорладир, биз Иттифоқнинг янги биносига кирар эканмиз, ҳақиқатдан ҳам ёшларнинг келажаги ишончли қўллар остида эканлигига яна бир карра ишондик. Ёшлар Иттифоқи Ёшлар етакчилари билан ҳамкорликда қилинадиган ишлар ва тадбирлар ҳақида суҳбатлашиб турган экан. Биз ҳам, улар билан учрашиб, ўз фикр ва мулоҳазаларимизни баён этдик. Ёшлар маркази ёшлар билан тўла, ҳамма ёшлар эътиборда эканлигидан жуда хурсанд бўлдик.\nХулоса ўрнида шуни айтишимз шартки, айни пайтда Республикамизнинг энг узоқ ва тоғли ҳудуд тумани бўлмиш Сариосиёда маънавият, китобхонлик ва маданият тобора ривожланиб келмоқда. Ниятимиз, Сариосиё бундан буён ҳам иқтисодий томонидан ривожланиб, ёшлари эса ҳар доим билимдон ва энг намунавий фарзандлар бўлиб этишига тилакдошмиз.\nСариосиё бренди асосида текстиль маҳсулотлари, Сариосиё фареллари ва Сарисосиё брикети.... Биздан узоқлашманг\nжурналист, “Сариосиё” газетаси масъул котиби\nёш ижодкор, Ёшлар иттифоқи фаоли\nХўжа ўрнини Сирожиддин саййид Пирях оҳанглари оладими ёҳуд Дaвлат валий


«Ўзкимёсаноат» АЖ: қишлоқ хўжалиги тизими билан муаммоларимиз бартараф этилди\n18:30 / 12.07.2019\nБугун, 12 июль куни Президент Администрацияси ҳузуридаги Ахборот ва оммавий коммуникациялар агентлигида «Ўзкимёсаноат» АЖ раҳбари ва мутасаддилари иштирокида матбуот анжумани бўлиб ўтди.\nУнда берилган маълумотларга қараганда, «Ўзкимёсаноат» АЖ 2018 йилда 4 трлн сўмлик маҳсулот ишлаб чиқарган ва йилни 240 млрд сўм соф фойда билан якунлаган, 185 млн долларлик экспорт қилинган. 2019 йил режаси бўйича жамият 6,9 трлн сўмлик маҳсулот ишлаб чиқаришни ва йил якунига кўра 400 млрд сўм соф фойда олишни мўлжалламоқда.\nЖамият Марказий Осиё бозорида йирик экспортёр ҳисобланади ва барча қўшни давлатлар билан бирга Афғонистонга ҳам экспортни йўлга қўйган.\n2019-2030 йилларга мўлжалланган дастур доирасида 12,1 млрд АҚШ долларига тенг қийматда 31та инвестицион лойиҳа амалга оширилиши режалаштирилган.\nТадбирда узоқ йиллар давомида «Ўзкимёсаноат» ва унинг энг йирик харидори қишлоқ хўжалигининг ўзаро муносабатларида йирик қарздорликлар кузатилгани ва бу ҳар икки соҳани ҳам мураккаб вазиятга туширгани, ҳозир бу борада вазият қандайлиги борасида савол берилди.\n«Ҳақиқатан ҳам қишлоқ хўжалиги тизимига маҳсулот етказиб беришда тўловлар боғлиқ муаммолар узоқ йиллар давом этиб келган. Аммо бундан икки йил муқаддам ҳукуматимиз томонидан барча ҳисоб-китоблар ўз ўрнига қўйилди, кўп вақтдан буён узилмай келаётган қарздорликлар бартараф қилинди. Шундан сўнг маҳсулотларимиз биржа орқали сотилиши йўлга қўйилди ва тўлиқ бозор механизмлари – талаб ва таклиф асосида ишлай бошладик. Бугунги кунда тўлов амалга оширилгандан кейингина омборлардан маҳсулот чиқарилади», дея жамият бошқаруви раиси Одил Темировнинг сўзларини Kun.uz келтирмоқда мухбири.


Франция Ташқи ишлар вазири кутилмаганда Ироққа борди.\nБернард Кушнер Ироқ вице президенти Одил Абдул Маҳди ва Диқар вилояти ҳокими Азиз Қадим Алвон билан номи Инжилда ёзилган қадимий Ур шаҳри вайроналарини бориб кўрди. Шундан кейин журналислар билан учрашган Кушнер “тинчлик ва ҳамкорлик” ришталарини қайта тиклаш мақсадида Ироққа келганини айтди.\nКушнер юрак жарроҳлик амалиёти ўтказилиши учун ироқлик тўрт бола Францияга боришини маълум қилди. Иорданиядан Ироқнинг Носирия шаҳрига борган Кушнер Ироқда таъқибларга учраётган 500 нафар насроний қочқинни Франция қабул қилишга уринаётганини айтди.\nФранция Ташқи ишлар вазирлиги Ироққа икки кунлик сафари давомида Бернард Кушнер бош вазир Нурий ал-Маликий, презедент Жалол Талабоний ва ташқи ишлар вазири Ҳушёр Зебарий билан музокара ўтказишини билдирди.\nР.Кушнернинг Ироқдаги диний уламолар ва фуқаровий жамият вакиллари билан ҳам учрашиши кутилмоқда. Бундан ташқари, Франция ташқи ишлар вазирининг Ироқ шимолида жойлашган Арбил шаҳрига бориб, Франция консуллик идорасининг тантанали очилиши маросимида қатнашиши режалаган. Бернард Кушнер биринчи марта Бағдодга 2007 йилнинг август ойида парламенти аъзоси сифатидан борганида, 2003 йилда бошланган Ироқ урушига кескин қарши чиққан Франция, ўтмиш саҳифасини ёпиб келажакка қарашни хоҳлашини айтган эди.\nЯқинда Бағдоддан 320 километр жанубда жойлашган Носирия шаҳрида шиа гуруҳлари билан АҚШ кучлари ўртасида отишмалар содир бўлган эди. Радикал шиа уламоси Муқтадо ас-Садр ўт очишни тўхтатишни эълон қилганидан кейин вазият барқарорлашган. Шунга қарамай, баъзан шаҳарда тартибсиз отишмалар содир бўлмоқда.\nАҚШ ҳарбийларининг билдиришича, Франция ташқи ишлар вазири Бернард Кушнернинг самолёти имом Али базасига қўнишидан бир кун олдин, яъни 30 май куни кечқурун мазкур базага қарши ракета ёки минамёт ҳужуми уюштирилган. Аммо ҳужумдан ҳеч кимга зарар етмаган.


“Сўғдиёна” ўринбосарлари “Ғаллаорол”га мағлуб бўлди. — "Сўғдиёна" футбол клуби расмий сайти\n“Сўғдиёна” ўринбосарлари “Ғаллаорол”га мағлуб бўлди.\nАсосий таркиб футболчилари сингари, жамоа ўринбосарлари ҳам иккинчи давра ўйинлари учун тайёргарлик олиб боришмоқда. Бугун жамоа ўринбосарлари “Сўғдиёна” қароргоҳида биринчи лига жамоаси “Ғаллаорол”ни қабул қилди ва 1:2 ҳисобда мағлубиятга учради. Шиддатли ва кескин курашларга бой бўлган ўйинда рақиб жамоанинг қўли баланд келди.\n“Сўғдиёна” ўринбосарлари — “Ғаллаорол” 1:2\nГоллар: Бехруз Дўстмуродов , Фазлиддин Абдувалиев, Жасур Ўринов\n“Ғаллаорол” жамоаси таркиби: Қобил Норқўзиев, Шухрат Суярқулов ,Жавоҳир Абдухолиқов, Ислом Мелибоев ,Умид Рахмонқулов, Жавоҳир Носиров ,Элбек Имомназаров ,Константин Боев, Фазлиддин Абдувалиев ,Холмўмин Давронов ,Бехруз Дўстмуродов.\n“Сўғдиёна” ўринбосарлари таркиби: Фазлиддин Исомиддинов, Асил Орифов, Жасур Ўринов, Азиз Мирзаев, Шохрух Анорбоев, Шахбоз Жўрабеков, Достон Орипов, Муродхўжа Жабборов, Сахоб Рашидов, Мухаммад Яхёев, Иброҳим Қодиров.\nЗаҳирадан майдонга тушди: Мухсиддин Холбеков, Жамшид Шерқулов, Ҳаёт Омонов, Ҳаёт Шодмонов.\nКатегории: Клуб янгиликлари, Янгиликлар\n← 17.07.2017 йил «Сўғдиёна» машғулоти\n“Сўғдиёна” эртага Зомин билан ўйнайди →


Американи ким кашф этган? « Ўзбекистон Халқ Ҳаракати\nАмерикани ким кашф этган?\n22 December 2018 - 11:12\n1966 йили инглиз тадқиқотчиси Алвин Радок 1498 йилга оид Жон Дай исмли инглиз тижоратчиси томонидан Колумбга юборилган мактубни топади. Ушбу мактубда Жон Дайнинг айтишича, “аниқ таъкидлаш мумкинки”, бир йил аввал Кабот зиёрат қилган Шимолий Американинг асосий қирғоқлари ундан аввал Бристол порти (Радокнинг туғилган шаҳри) дан йўл олган денгизчилар томонидан кашф этилган. Радок ўша инглиз денгизчиларининг 1470 йил Америкага етиб келганликларини тасдиқловчи бир қатор ҳужжатларни топган. Афсуски, Радок 1505 йили вафот этаётганида бу ҳужжатларнинг барчасини йўқ қилишни буюрган. Соврин яна бир бор Шимолга йўл олиш арафасида янги шубҳалар пайдо бўлди.\nФредерик Старр, АҚШдаги Жон Хопкинс университети профессори, Марказий Осиё ва Кавказ тадқиқотлари институти таъсисчи директори.


Ҳинд актёри - Ирфон Хон вафот этди » MUZAFFAR.UZ\nҲинд актёри - Ирфон Хон вафот этди\nХорижий матбуот хабарларига кўра, актёрда нейроэндокрин саратон аниқланган ва шу сабабли фильмларда суратга тушиши тўхтатилган. Ирфон Хон бугун 53 ёшида вафот этди ва ўлимига сабаб: йўғон ичагида инфекция пайдо бўлганлиги ҳамда танага тарқаганлиги шифокорлар томонидан қўйилган ташхисда келтириб ўтилган.\nИрфон Хон "Харобадан чиққан миллионер", "Сартарош Биллу", "Телефон будкаси", "Нагин: Илон-аёл", "Пику", "Жангчи", "Юра давридаги олам", "Пи ҳаёти", "Янги ўргимчак одам", "Бир докторнинг ўлими", "Инферно" ва бошқа фильмлари орқали кино мухлисларига яхши таниш.\nМаълумот: Соҳибзода Ирфон Али Хон (ингл. Sahabzade Irrfan Ali Khan), Ирфон Хон номи билан таниш (ҳиндчада इरफ़ान ख़ान; 1967 йилнинг 7 январь куни Ҳиндистоннинг Жайпур шаҳрида таваллуд топган ва 2020 йилнинг 29 апрель куни вафот этган).\nИрфон мусулмон оиласида туғилган. Онаси - Саида Бегим, отаси эса Жагирдар тижорат билан шуғулланган.\nДастлабки ролини "Салом, Бомбей" (1988 й.) фильмида ижро этган.\nЧоп этилган: 29-04-2020, 17:18\nБўлим: Машҳурлар ҳаётидан / Кино ва театр\nКўрилган: 1 442\nАктриса - Аида Юнусова таваллуд топган кун\nЧоп этилган: 10-02-2020, 00:57\nБутунжаҳон саратон касаллигига қарши кураш куни\nЧоп этилган: 4-02-2020, 08:55\nРежиссёр - Леонид Гайдай таваллуд топган кун\nЧоп этилган: 30-01-2020, 01:47\nТИЛДАН ҚОЛГАН ТЕЛЕВИЗОР\nЧоп этилган: 15-09-2020, 07:35\nЎЗБЕК АДАБИЙ ТИЛИНИНГ ТАРҒИБОТЧИСИ\nЧоп этилган: 26-06-2020, 11:36\nҚЎРҚИНЧЛИ ГАББАР СИНГХ\nЧоп этилган: 23-04-2020, 21:22


Ёшлар Иттифоқи очлик эълон қилмоқчи бўлган...\n11.12.2020 16:10 0 2415\nГап шундаки, Жиззах шаҳридаги «Ёшлар инновацион маркази»да қурилиш ва реконструкция ишларини амалга оширган тадбиркор бир ярим йилдан буён 9 миллиард сўмга яқин пулини ололгани йўқ. Ёшлар Иттифоқи мутасаддилари уни сарсон қилаётгани, масалага ҳатто суд қарори билан ечим топилмаётгани ҳақида Kun.uz сайтида танқидий мақола эълон қилинган.\nШундан кейин ҳам ўзгариш бўлмагач, тадбиркор шу йилнинг 15 декабридан Ёшлар Иттифоқи Марказий кенгаши биноси олдида очлик эълон қилишини билдирди.\nОрадан кўп ўтмай ЁИ Марказий кенгаши матбуот хизмати вазият юзасидан расмий баёнот берди.\nУнда айтилишича, шу кунга қадар «Ёшлар қурилиш инвест» МЧЖнинг «Jizzax Real qurilish ta’mir» МЧЖ олдидаги қарздорлигининг жами 7,9 млрд. сўм қисми Ўзбекистон ёшлар иттифоқи томонидан қоплаб берилди. Яна 1,5 млрд. сўм қисми эса Жиззах вилояти ҳокимлиги томонидан ажратилган.\nШунингдек, баёнотда тегишли мутахассислар иштирокида «Ёшлар қурилиш инвест» МЧЖнинг фаолияти бўйича ўрганиш ўтказилгани, унда қатор молиявий камчиликлар аниқлангани ҳам қайд этилади. Аниқланган камчиликлар бўйича МЧЖ масъул ходимларидан тушунтириш хатлари олинди. Бугун, 16:00да ушбу ҳолат коллегиал органда муҳокама қилинади.\nЁИ Марказий кенгаши матбот хизмати қурувчи ҳақини ўзи сўраган муддат ичида тўлиқ олишини такрор билдирар экан, муаммонинг шу даражага келиб қолишига сабабчи бўлган ва бугун ҳеч кимнинг кўзига кўринмасдан, ўз манфаати йўлида «сувни лойқалатаётганлар» албатта қонун олдида жавоб беражагини ҳам билдиради. Бундан ташқари, журналистлар ва блогерларга мурожжат қилиб, адолат қарор топиши тарафдори сифатида ортиқча шов-шув кўтармасликни ҳам сўралади баёнотда.\nЁшлар иттифоқи тадбиркор\nАвто 29/04, 09:13\nАвто 28/04, 12:12


Декабр 29, 2018\tСпорт Изоҳ қолдириш 740 Кўрилди\nДенов спорт ва педагогика коллежида “Ватанпарварлик” ойлиги доирасида “дуатлон” спорт тури бўйича вилоят биринчилиги бўлиб ўтди. Унда вилоятимизнинг шаҳар ва туманларидан келган йигит-қизлар ўз жисмоний имкониятларини синовдан ўтказдилар.\nЎғил болалар ўртасида Умид Қараев, қиз болалар ўртасида Жания Аҳназарова мутлақ ғолиб деб топилган бўлса, умумжамоа ҳисобида Термиз автомобиль мактаби биринчиликни қўлга киритди.\n— “Дуатлон” спорт турини воҳамизда ҳам кенг оммалаштириш мақсадида ташкил этилган бугунги мусобақада ҳар томонлама кучли спортчилар иштирок этди, — дейди Ж. Аҳназарова. — Ғолиб бўлиш осон кечмади. Аммо шунга қарамай ўз олдимга фақат юқори марраларни мақсад қилиб ҳаракат қилдим. Мана натижа ёмон бўлмади.\nТадбир сўнггида ғолиб спортчи ва жамоаларга диплом ва эсдалик совғалари топширилди.\nОлдинги Ўқув машғулоти ўтказилди\nҲарбийлар болажонлар даврасида\nУмр ўтмоқдадир, умр ўтмоқда…


Англиялик журналистлар талқинига кўра АПЛ мавсумининг энг яхши футболчиси аниқланди\n17:54 / 02.05.2016\n«Лестер» жамоаси ҳужумчиси Жейми Варди Футбол журналистлари ассоциацияси талқинига кўра мавсумнинг энг яхши футболчиси деб эълон қилинди. Бу ҳақда жамоа расмий сайтида хабар берилган.\n«Тулкилар» ҳужумчиси учун инглиз журналистларининг 36 фоизи овоз берган, у бу борада Риёз Маҳрез ва Н'Голо Кантени ортда қолдирган.\nВарди АПЛнинг жорий мавсумида 34 учрашувда майдонга тушди ва 22та гол урди. У ўз голлари билан жамоанинг олтин медаллар учун юришида катта ҳисса қўшди.\nЖейми Варди — «Лестер»нинг 1948 йилдан буён (жамоа ташкил топганига 68 йил бўлди) бундай мукофотга лойиқ кўрилган илк футболчисидир. Ўтган йилда бу мукофот «Челси» футболчиси Эден Азарга топширилганди.\n«Бундан олдин шу мукофотга сазовор бўлган жуда кўп буюк футболчилар қаторига кириш менга катта фахр туйғуларини беради. Ассоциацияга ва мен учун овоз берганларнинг барчасига раҳмат.\nШунингдек, менинг ютуқларимда ўз ҳиссасин қўшган жамоадошларимга миннатдорчилик билдираман. Бу «Лестер» учун жуда ажойий мавсум бўлди, мувафаққиятларимиз асосида бир кишининг эмас, жамоанинг барча аъзоларининг меҳнати ётибди.\nМураббийга, жамоа тизимидаги ходимларга ва барча мухлисларга раҳмат. Биз кейинги икки ҳафта давомида ҳам ўз ишимизни қилишда давом этамиз.\nУмид қиламанки, терма жамоам сафида ҳам Европа чемпионати вақтида ўзимни кўрсатаман», – деган Варди.


320 Иншоот қурилиши бошланади\nЖанубий Қозоғистон вилоят маслаҳатининг навбатдаги ўн саккизинчи сессияси ўтди. Унда 2018 йил вилоят бюджети 447,7 млрд. тенге миқдорида белгиланди. Бу кўрсаткич 2017 йилдагидан 32,3 млрд. тенгега кўп. Айни вақтда ушбу маблағнинг мутлақ кўп қисми ижтимоий соҳага йўналтирилмоқда.\nШу жумладан, соғликни сақлашга 19,5 млрд. тенге, таълим соҳасига 42,9 млрд. тенге ажратилади. Аҳолини ичимли сув билан таъминлашга 6 млрд. тенге бўлинди. Яна 13 аҳоли манзилига марказлаштирилган қувурдан сув келади. Ичимли сув билан таъминланган аҳоли манзиллари сони 636 тага етади.\nШу билан бирга, бунёдкорлик ишларига алоҳида эътибор қаратилмоқда. Жами, 320 та ижтимоий иншоотнинг қурилиши бошланади. Бу эса аҳолини иш билан таъминлашга ҳам ижобий таъсир кўрсатади. 72 уй (умумий майдони 208,6 минг квадрат метр бўлган 3434 квартира, 16та муҳандислик-коммуникация инфратузилмалари, 67та “зангори олов” билан таъминловчи иншоотлар фойдаланишга топширилади. Бу 28 аҳоли манзилида яшаётган 64 844 нафар юртдошимизнинг хонадонларига табиий газ киритилади, дегани. 2,9 млрд. тенге сарфлаб, 12та электр таъминоти иншоотларини қуриш яна 16та аҳоли манзилида сифатли энергия таъминотини йўлга қўяди.\n“Жанубий Қозоғистон” мухбири, 2017-12-11, 18:41 171


Тошкентда уч кун ичида 203 кишидан 221 та пичоқ топилди\n9 июн 2020 820\nШайхонтоҳур ва Яшнобод туманларида сўнги пайтда содир бўлган ҳодисалар туфайли, “Хавфсиз ҳудуд” тадбири доирасида Тошкент шаҳар ИИББ ходимлари Миллий гвардия хизматчилари билан ҳамкорликда, ўзлари билан бита, кастет, пичоқ ва бошқа кесувчи ва санчадиган буюмларни олиб юрадиган шахсларни аниқлаш бўйича профилактик ишлар олиб бормоқдалар.\nПичоқлар янги эмас эди, аммо чархлашга муҳтож эмасдилар. Барча пичоқлар жуда яхши чархланган бўлиб, уларнинг аксарияти маиший эҳтиёжларга мўлжалланмаган. Бундан ташқари, шу уч кун ичида 20 та металл таёқ, чивиқлар (қулайлик учун уларнинг тутқичи изолента билан ўралган), профессионал ва қўлбола биталар, кастетлар ва бошқа инсонга зарар етказиш учун қўлланилиши мумкин бўлган буюмлар топилди.\nЙил бошидан 5 ой ичида жами 4 548 та пичоқлар ва бошқа санчадиган ва кесувчи буюмлар, 20 тадан ошиқ биталар ва 50 дан зиёд кастет ва бошқа буюмлар топилган.\nҲурматли ҳамшаҳарлар ва шаҳримиз меҳмонлари! Яқинларингизга тушунтиринг: пичоқ олиб юриш кўпинча бахтсиз ҳодисаларга олиб келади. Арзимас келишмовчилик вақтида ҳам сабабсиз шахслар пичоқ, бита, кастет ва бошқа буюмларни ишга солишади. Натижада бир киши шифохонага, иккинчиси – судланувчилар курсисига тушади. Ўйлаб кўринг: сизга пичоқ олиб юришнинг нима кераги бор? Ўзингизни ҳимоя қилиш учунми? Кимдан ҳимоя қилиш учун? Ахир сиз шунча “қотиллик қуроллари”ни олиб юриб, атрофдагилар учун хавф туғдирмайсизми?


Ацикловир-RNP – medu.uz – Дорилар ҳақида маълумотлар ўзбек тилида\nHome Йўриқномалар Ацикловир-RNP\nПрепаратнинг савдо номи: Ацикловир-RNP\nфаол модда: ацикловир 200 мг.\nёрдамчи моддалар: маккажўхори крахмали, магний стеарати, тальк, лактоза моногидрати, микрокристалл целлюлоза, аэросил.\nТаърифи: оқ ёки сарғиш тусли оқ рангли, икки томонлама қавариқ, четлари аниқ таблеткалар.\nАТХ коди: J05AВ01\nАцикловир пурин нуклеозидининг синтетик аналогидир. Уни олддори деб ҳисоблаш мумкин, чунки фаоллиги намоён бўлиши учун у тимидинкиназа таъсири остида фосфорланишга учраши лозим. Ацикловир – монофосфат гуанилаткиназанинг таъсири остида ацикловир-дифосфатга айланади, у ҳўжайин ҳужайраларини ферментлари таъсирида ацикловир-трифосфатга айланади. Ацикловир-трифосфат вирусли ДНК полимераза билан ўзаро таъсир қилади ва вирус ДНК си реализациясини блоклайди. Herpes simplex вирусининг 1 (HSV -1) ва 2 (HSV -2) турларига, Varicella zoster (VZV) вирусига, Эпштейн-Барра (EBV) вирусига ва цитомегаловирус (CMV) га нисбатан фаол. Вируслар уларнинг ацикловирга нисбатан сезгирлигини пасайиши тартибида келтирилган. Ацикловир инфекцияланмаган ҳужайралар учун кам захарли, чунки: 1) улар уни камроқ даражада ишлатадилар; 2) уни фаол шаклига камроқ айлантирадилар; 3) одамнинг ДНК-полимеразаси ацикловирнинг фаол шаклига камрок, сезгир.\nИчга қабул қилинганида биокираолишлиги 15-30% ни ташкил қилади. Тўқима ва биологик суюқликларга яхши киради. Плазма оқсиллари билан боғланиши 9-33% ни ташкил қилади. Жигарда метаболизмга учрайди. Ичга қабул қилинганида ярим чиқарилиш даври тахминан 3,3 соатни ташкил қилади. Асосан буйраклар орқали, кўп бўлмаган миқдорда -ахлат массалари билан чиқарилади.\nHerpes simplex нинг 1 ва 2 турлари чақирган тери ва шиллиқ қаватларнинг бирламчи ва қайталанувчи герпетик шикастланишларини, шу жумладан генитал герпесни даволаш.\nИммун ҳолати меъёрида бўлган пациентларда Herpes simplex нинг 1 ва 2 турлари чақирган қайталанишларини профилактика қилиш.\nИммунтанқислиги бўлган беморларда Herpes simplex нинг 1 ва 2 турлари чақирган бирламчи ва қайталанувчи герпетик шикастланишларини профилактика қилиш.\nVaricella zoster, Herpes zoster чақирган инфекцияларини даволаш.\nПрепарат ичга, овқатланиш вақтида ёки овқатланишдан сўнг дарҳол, етарли миқдордаги сув билан бирга қабул қилинади.\nПрепаратнинг дозаси касалликнинг оғирлигига қараб танланади.\nHerpes simplex нинг I ва II турлари чақирган тери ва шиллиқ қаватларнииг бирламчи ва қайталанувчи герпетик шикастланишларини даволашда катталар ва 2 ёшдан ошган болаларга 200 мг дан суткада 5 марта 5 кун давомида 4 соатлик интервал билан кундузи ва 8 соатлик интервал билан тунда буюрилади. Касалликни оғир кечишида даволаш курси шифокор кўрсатмаси бўйича узайтирилиши мумкин.\nИммун ҳолати нормада бўлган беморларда Herpes simplex нинг I ва II турлари чақирган қайталанишларини профилактика қилиш ва даволаш учун 200 мг дан суткада 4 марта, 6 соатлик интервал билан қабул қилинади.\nИммунтанқислиги бўлган беморларда Herpes simplex нинг I ва II турлари чақирган бирламчи ва қайталанувчи герпетик шикастланишларини профилактика қилиш учун, катталар ва 2 ёшдан ошган болаларга препаратни 200 мг дан суткада 4 марта, 6 соатлик интервал билан, буюрилади, максимал доза – 400 мг гача суткада 5 марта, касалликнинг оғирлигига қара буюрилади тавсия қилинади.\nVaricella zoster чақирган инфекцияларни даволаш учун катталарга – 800 мг дан суткада 5 марта, ҳар 4 соатда кундузи ва 8 соат интервал билан кечаси буюрилади. Даволаш курсининг давомийлиги 7-10 кунни ташкил қилади. 2 ёшдан катта болаларга – 20 мг/кг дан суткада 4 марта 5 кун давомида, тана вазни 40 кг дан ортиқ бўлган болаларга эса-катталарга буюрилган дозада буюрилади.\nHerpes zoster чақирган инфекцияларни даволаш учун катталарга – 800 мг дан суткада 4 марта, ҳар 6 соатда 5 кун давомида буюрилади.\nКреатинин клиренси минутига 10 мл дан кам бўлган беморлардаги Herpes simplex чақирган инфекцияларни даволаш учун препарат дозасини 200 мг гача камайтириб, суткада 2 марта 12 соат оралиқ билан буюрилади.\nКреатинин клиренси минутига 10 мл дан кам бўлган беморлардаги Varicella zoster чақирган инфекцияларни даволаш учун препарат дозасини 800 мг гача камайтириб суткада 2 марта 12 соат оралиқ билан буюрилади; креатинин клиренси минутига 25 мл дан кам бўлганида 800 мг дан суткада 3 марта 8 соат оралиқ билан буюрилади.\nБош оғриғи, толиқиш, тана ҳароратини ошиши, кўнгил айниши, қусиш, диарея, ичак санчиқлари, тери тошмаси, кам ҳолларда – алопеция, жигар трансаминазалари фаоллигини ўткинчи ошиши, қон плазмасида билирубин ва креатининнинг даражасини ошиши.\nПрепаратга юқори сезувчанлик, неврологик бузилишлар\nПробенецид ацикловирнинг Т 1/2 оширади ва клиренсини пасайтиради, нефротоксик моддалар буйрак фаолиятини бузилишини ривожланиш хавфини оширади.\nКатталар ва 2 ёшдан ошган болаларда асоратларни олдини олиш учун ичга шифокорнинг қатъий тавсиясига кўра қўлланади. Буйрак фаолиятини бузилиши бўлган пациентларда ва катта ёшдаги пациентларда (T1/2 ни ошиши туфайли) эҳтиёткорлик билан буюрилади.\nДаволаш вақтида буйрак фаолиятини (қон плазмасида мочевина ва креатинин миқдори) мунтазам назорат қилиш лозим.\nКристаллурияни олдини олиш учун ацикловирнинг хар бир граммига 500 мл суюқлик истеъмол қилиш тавсия этилади.\nАцикловирни ҳомиладорлик вақтида фақат она учун тахмин қилинган фойда, ҳомила учун бўлган потенциал хавфдан юқори бўлган ҳолларда қўллаш мумкин.\nСимптомлари: қон плазмасида креатинин даражасини ошиши, тубуляр аппаратни ацикловирнинг кристаллари билан обструкцияси туфайли юзага келган буйрак етишмовчилиги, летаргия, тиришишлар, кома.\nДаволаш: гемодиализ. Перитонеал диализ кам самарали.\nТаблеткалар 200 мг № 10 контур уяли ўрамда.\n1, 2 ёки 10 контур уяли ўрaм қўллаш бўйича йўриқномаси билан бирга картон қутига жойланган.\nҚуруқ, ёруғлиқдан ҳимояланган жойда, 25°С дан паст ҳароратда сақлансин.


Нодира Қодирова ўлган хонада олинган видео тарқалди - EFFECT.UZ\nНодира Қодирова ўлган хонада олинган видео тарқалди\n. 20:45 | 04.10.2020\nТуркия пойтахти Анқара шаҳрида “Адолат ва тараққиёт” партиясидан Буюк Миллат Мажлиси депутати Ширин Уналнинг уйида ўлган Нодира Қодирова иши давом этмоқда. Орадан бир йилдан ортиқ вақт ўтиб, Қодирова ўлган хона суратлари тарқалди.\nМарҳумнинг оиласи ёллаган адвокат Илёс Доғанга кўра, “бу тасвирлар унинг бўғиб ўлдирилганини ўйлашга мажбур қилади”.\nҚодирова иши “Жиноий жавобгарликка тортиш учун асос йўқ” деган қарор билан ёпилган эди. Иш мамлакат Конституциявий судига оширилди. Бу орада интернетда воқеа содир бўлган куни полиция томонидан Нодира Қодирова вафот этган хонада олинган видео тарқалди.\nВидеода Нодира Қодирова яшаган ва вафот этган хонанинг тартибсизлиги кишининг диққатини тортади. Унда стол, гулдон, лампа, қум ва бошқа ашёларнинг ерда сочилиб ётганини кўриш мумкин.\nНодира Қодировага тегишли бўлган сумкалар ҳам ерда ётибди. Уларда қон излари кўзга ташланади.\nТасвирларда Ширин Уналнинг қизи Дуйгу Унал ҳам бор. У полиция ходимлари воқеа жойини кўздан кечираётган вақтда ўша ерда бўлган.\nЭслатиб ўтамиз, 2019 йилнинг 23 сентябрь куни ўзбекистонлик 23 яшар меҳнат мигранти Нодира Қодирова собиқ ҳарбий хизматчи – генарал, Туркия Буюк Миллат Мажлисига “Адолат ва тараққиёт” партиясидан сайланган депутат Ширин Уналнинг уйида ўлик ҳолда топилди. Қодированинг сирли ўлим топганига 1 йил тўлди.\nСамарқандда гўшт ортидаги фирибгарлик


Ҳуқуқ ҳимоячилари виждон тутқунларини озод қилишга чақирди\nЎзбекистондаги виждон тутқунларини ҳимоя қилиш қўмитаси фаоллари 29 октябрь куни Ўзбекистон Олий мажлиси Сенати биноси ёнида пикет ўтказди. Унда ўнга яқин ҳуқуқ ҳимоячиси ва мухолифат вакили иштирок этди.\nҚўмитанинг бу ҳақда “Озодлик” радиосига маълум қилган фаоли, “Озод деҳқонлар” партияси раҳбари Нигора Ҳидоятованинг билдиришича, пикет атиги 20 дақиқа давом этган.\n“Пикетда, асосан, маҳбусларга нисбатан инсоний муносабатда бўлиш, сиёсий маҳбусларни озод қилиш ва ҳукумат истеъфоси талаб қилинди. Аммо пикет 20 дақиқача давом этди ва кейин ҳуқуқ-тартибот вакилларининг дараги эшитилиши билан улар пикет жойидан кетишга мажбур бўлди”, - деди Нигора Ҳидоятова.\nПикет муваффақиятсиз ўтганидан сўнг - 30 октябрь куни қўмитаси халқаро ҳамжамиятга мурожаат йўллаб, “Мўътабар Тожибоева, Норбой Холжигитов, Санжар Умаров, Саиджаҳон Зайнобиддинов, Аъзамжон Фармонов, Улуғбек Ҳайдаров, Ёдгор Турлибеков ва бошқа сиёсий маҳбусларни унутмайлик!” деган чақириқ билан чиқди. Мурожаатда номи тилга олинган шахслар Ўзбекистонда сўнгги икки йил ичида авжига чиққан қатағон сиёсатининг бегуноҳ қурбонлари, деб аталган.\nҚўмита раҳбари Баҳодир Намозовнинг айтишича, ташкилот сўнгги бир йил ичида асосий эътиборни шу каби маҳбусларнинг ҳимоясига қаратмоқда.\n“Бизда бир одат бор. Кимдир ноҳақ қамаладиган бўлиб қолса, бирдан унинг ҳимоясига киришамиз, ҳаракат қиламиз, шовқин соламиз. Аммо қамалгандан сўнг эса нари борса ярим ойда мутлақо унутиб юборамиз. Ваҳоланки, қамоқда ётган сиёсий маҳбуслар ҳам ҳимояга, бизнинг қўлловимизга муҳтож. Шу боис, биз қўмита ташкил қилдик ва мана бир йилдан буён Ўзбекистондаги виждон тутқунларини ҳимоя қилиш, уларнинг яқинларига моддий ва ҳуқуқий ёрдам бериш билан шуғулланяпмиз”, - деди Б.Намозов.\nНигора Ҳидоятова эса Ўзбекистондаги ҳозирги шароитда уларнинг ҳимоясига қаратилган ҳар қандай ҳаракат борган сари самарасиз бўлаётгани ва бу жуда жиддий хавотир уйғотаётганини таъкидлайди.\n“Мисол учун, Мўътабар Тожибоева ёки Санжар Умаровни олайлик. Биз уларнинг қамоқхонадаги аҳволи ҳақида сўнгги икки ой ичида бирорта маълумот ола олмадик. Бу маҳбуслар ёнига адвокат ҳам қўйилмаяпти. М.Тожибоеванинг яқинлари унинг соғлиғи жуда оғирлигини айтмоқда. С.Умаров эса ҳозирга қадар беш маротаба жазо изоляторига ташланди. Бироқ унинг соғлиги, нима учун жазо изоляторига ташлангани ҳақида бизда маълумот йўқ. Лекин аҳвол бу тариқа давом этиши мумкин эмас”, - дейди Н.Ҳидоятова.\nУнинг сўзларига кўра, Ўзбекистонда ҳозир ҳукумат раъйига қарши фикр билдириш, норозилик ифодасининг бор имкони шу - то ҳуқуқ-тартибот органлари келгунча 10-20 дақиқа пикет қилиш ва электрон оммавий ахборот воситалари орқали дунё аҳлига мурожаат билан чиқиш бўляпти, холос.


11 та инглиз тили мутолаасига мос қизиқарли манба | LifeHaq.uz\nАгар инглиз тилига оид билимларингизни яхшилаш ва луғат бойлигингизни ошириш зарур бўлса – ўқинг. Бу орада, Сизга бунда ёрдам бериши мумкин бўлган қизиқарли ва фойдали манбаларнинг кичик рўйҳатини тузиб чиқдик. Ахир, машғулотлар фақат маърифий эмас, балки қизиқарли ҳам бўлиши керак.\nСизда пухта машғулотлар учун қувват бор, ёки аксинча, инглиз тили дарси ҳақидаги фикрнинг ўзидан титроқ босадими? Истакларингиз ва афзалликларингизга қарамай, бу ерда айнан Сизга мос келадиган манбани топа оласиз.\nИнглиз тили бўйича 7 та босқич, жумладан тез ўқиш, аудио-таъсирчанлик ва тезлик бўйича айтиб ёздиришдан иборат интерактив дарслар. Ҳар бир матн – аудиоқайд ва машқлар билан бирга келадиган мослаштирилган янгилик. Шунингдек, аслига ҳавола ҳам мавжуд.\nMusthave – ўқиш кўникмалари ва лексика устида жиддий ишлашга қарор қилганлар учун мос. Ҳар доимгидек, BritishCouncil матнлар билан ишлашнинг аниқ ўйланган тузилиши ва схемасини тақдим этади: ўқишни бошлашдан аввал янги лексика билан танишиб чиқишингиз, сўнгра матнни ўқишингиз ва истагингизга қараб унинг аудиоқайдини тинглашингиз мумкин. Шундай кейингина машқни бажариш мумкин.\nУшбу манба мослаштирилган матнларни унутиб, асл матнни ўқишни истаганлар учун мос келади. Бу жанрлари бўйича 8 та тоифага бўлинган қисқа ҳикоялар тўплами. Сайтда ўқувчилар рейтинги, шунингдек лексикани мустаҳкамлашга ёрдам берадиган сўзлар билан ўйинлар тўплами мавжуд.\nБу манба кўнгилочар мавзуларни ёқтирадиганлар учун. Унда турли мавзуларга оид юзлаб қисқа ибораларни топиш мумкин. Масалан, қутб айиқлари – чапақай бўлади ёки Уинстон Черчилль рақс пайтида ҳожатхонада туғилган (бу фактлар қанчалик тўғрилиги номаълум, аммо доим қизиқарли). Баъзида ишдан чалғиш ва бирйўла инглиз тилида машқ қилиш учун қисқа танаффусларда бу сайтга кириб тураман.\nИнглиз тили билимини амалда синаб кўришни истаганлар учун қизқарли ва фойдали блог.\n«EasyReading» нашри инглиз тилини унутмаслик ва ривожлантиришни истаганлар учун эркин фойдаланиш мумкин бўлган манба сифатида ишланган. Нашрда мослаштирилмаган мақолаларнинг парчалари чоп этилади ва уларни тўлиқ кўринишда ҳавола бўйича топиш мумкин. Қуюқ шрифт билан ажратилган сўзларнинг рус тилидаги таржимасини кўриш учун унга курсорни олиб бориш кифоя.\nЖуда қулай ва осон, аммо материаллар камроқ. Умид қиламизки, муаллиф уни ривожлантиришда давом этади.\nИлғор ўқувчилар учун ҳақиқий хазина – бу ерда оммабоп газеталар, журналлар, китобларни бепул ўқиш мумкин. Шунчаки қизиқтирган тоифа, журнал ёки газетани танлайсиз ва ўқишни бошлайсиз.\nУчта босқич бўйича машқли матнлар: Beginner, Intermediate, Advanced. Уларнинг аксарияти Cambridge ESOL, TOEFL, IELTS каби машҳур имтиҳонлардаги машқларга асосланган.\nШунингдек, ВВС ходимлари томонидан ўқув материалларини ишлаб чиқишлар ўртсидаги танаффусларда юритиладиган ташкилот ўқув марказининг блоги билан танишиш мумкин. Ҳар бир постда жонли тил, жонли мавзулар ва мини-луғатлар. Бу машқлар ва вазифалардан чарганлар учун чора.\nNiLMethod таълим усули билан инглиз тилини ўқиш ва тинглаш амалиёти учун қизиқарли сайт. Сайтда уч босқич бўлиб, биринчи ва иккинчисида мувофиқ босқичда керак бўлган сўзлар қўлланилади. Бу сўзларни тез ва осон эслаб қолишга ёрдам беради. 3-босқич – асл ҳолдаги янгиликлардир. Мунтазам шуғулланиш учун кундалик янгиликлар хабарномаларига обуна бўлиш мумкин.\nБу – фильмларни ўқиш мумкин бўлган кино севувчилар учун манба. Аниқроғи, турли Голливуд фильмларига сценарийларни ўқиш. Ўқиш билан бирга картинанинг ўзини томоша қилиш, матн нусхасини чиқариш ва нотаниш сўзлар ҳамда иборалар устида пухта ишлаш мумкин.\nМазкур восита эса бевосита исталган матнни ўқишда қўл келиши мумкин. Шунчаки дастур ойнасига 2000 та белгидан ортиқ бўлмаган парчани кўчиринг, она тилингизни танланг ва Clickhere тугмасини босинг. Натижада барча сўзлар босиладиган ҳаволаларга айланади ва улардан исталганининг маъносини текшириш мумкин бўлади.\nАйнан Сиз учун қизиқ ва фойдали бўладиган нарсани доим топиш мумкин. Ҳаттоки қисқа воқеалар ва ҳикоялар ҳам инглиз тили билимингизга ҳисса қўшади ва уларни керакли даражада сақлаб туришга ёрдам беради.\nСиз-чи, инглиз тилини текшириш учун қандай манбалардан фойдаланасиз ва кўпроқ нимани ўқийсиз? Тажрибаларингиз билан ўртоқлашинг.\n22/06/2020 07:25:00 2722 0 Манба: https://lifehacker.ru


Ҳокимлар газета ўқи(ма)йди, вазирлар-чи?!\nМуносабат майдони 29 March 2018 11:18 381\nОчиғини айтиш керак, кейинги пайтда аксарият раҳбарларнинг “кўз-қулоғи” телевидениедаги айрим оммабопроқ информацион дастур ва кўрсатувлар ҳамда асосан уч-тўртта веб-сайтлар бўлиб қолди. Нега десангиз, ана шуларда бирор “бошоғриқ” материал чиқиб қолса борми, бир кунда ҳамма ёқда шов-шув тарқалади (вилоят ёки туман ҳокимлари билан кечган можаролар, қайсидир раҳбарнинг ишдан кетиши ёки кимнингдир узоқ йиллик “танаффус”дан сўнг озодликка чиққани-ю ва ҳоказо).\nЭнг қизиғи, кундалик ёки ҳафталик нашрларда ҳар қанча “тишли-тирноқли” мавзу кўтарилмасин, яқин ўртада ҳеч ким “сен-мен”га борганини эслолмаймиз. Бунинг сабаби нимада, дейишга шошилманг.\nАввало, бугун ахборот майдонидаги рақобатга ҳар қандай оммавий ахборот воситаси (матбуот бўладими, теле-радиоми ёки интернет нашрларими, барибир) тенглашиши, чидаши осон кечмаяпти. Воқеалар, янгиликлар, турли туман шов-шувларни исталган жойда исталган дақиқада кузатиш имконияти катта ва бунга табиий ҳолат деб қараш мумкин. Лекин аксарият ҳолларда асосли, холисона ёритилган чиқишларга муносабат ҳамон эскича, яъни, мен сенга тегмай, сен менга тегма, қабилида давом этаётир.\nНорасмий бўлса-да “тўртинчи ҳокимият” деб аталадиган оммавий ахборот воситаларида эълон қилинаётган танқидий мақолаларга расмийлар, мутасаддилар, ваколатли идоралар томонидан жўяли жавоб қайтариш умуман кун тартибидан чиқиб кетган, десак ишонаверинг.\nУзоққа бормаймиз, бевосита ўз ижодий фаолиятимиз мисолида тўхталадиган бўлсак, ўтган йили газетамиз саҳифаларида чоп этилган 20 дан ортиқ танқидий мақолага бирорта тайинли муносабат билдирилмаганини қандай изоҳлашга ҳайронмиз.\nЭътибор беринг, “Нақдми, пластик” (19 январь, 2017 йил), “Бухоро вилояти: ҚВПлардан кўнгил тўляптими?”(26 январь), “Чироқчида чироқсиз мактаб бор...” (8 март), “Фарғонада “жиноят қуроли”, Самарқанд ва Қашқадарёда “далилий ашё”ми? (6 апрель), “Ўйин”дан ташқари ҳолатлар” (27 апрель), “Эгилган ҳақиқатлар” (22 июнь), “Тўғаноқ” (20 июль), “Бензин муаммоси: ким жавобгар? (27 июль), “СУСТКАШЛИК ёхуд Янгиер кичик саноат зонаси фаолиятида кўзга ташланаётган камчиликлар хусусида” (12 октябрь), “Кўчаларнинг эгаси бор...ми?” (26 октябрь), “Тилимизга номуносиб муносабат маҳсуллари” (16 ноябр) ва ҳоказо...\nЯнги йилнинг ҳам учинчи ойи ўтиб бораяпти. Шу орада ҳам газетамиз саҳифаларида “Фурсат ғаниматдир...” (1 январь), “Ўзбекистон Республикаси Олий Суди диққатига” рукни остида “Машина машмашасининг охири борми?”, “Кассада йўқ, киссада бор” ва пойтахтимиз кўчаларидаги беўхшов ёзув, “қўлбола” рекламаларга оид “Фототанқид” (11 январь, 15 февраль), “Шокиртўқай кимга қарайди?” (18 январь), “Ўзимизнинг “боғбон” трактор” (2 февраль) , “Нурободнинг ўркач-ўркач йўллари” (8 февраль) каби танқидий мақолалар эълон қилинди. Яна жимлик, сукунат давом этаётир. Гўёки қор ёғиб, излар босилиб кетгандек. Газетада кўтарилган масалалар ечими эса ҳамон очиқлигича турибди.\nТаъкидлаймиз, ушбу мақолаларда кўтарилган мавзулар ниҳоятда долзарблиги ва айрим юртдошларимизни йиллар давомида қийнаб келаётгани билан аҳамиятли эди. Энг қизиғи, уларнинг аксарияти Ўзбекистон Республикаси Марказий банки, Давлат солиқ қўмитаси, Соғлиқни сақлаш, Ички ишлар вазирликлари, Тошкент шаҳар, Бухоро, Қашқадарё, Тошкент, Самарқанд, Андижон, Сирдарё вилоятлари ҳокимликлари, Олий Суд, Автомобиль йўллари давлат қўмитаси, “Ўзбекнефтгаз” АЖ, “Ўзбекистон темир йўллари” АЖ, “Сирдарё электр тармоқлари” АЖ, “Сирдарёгаз” АЖ, “Сувоқова” ДУК каби ўнлаб мутасадди идораларга ўрганиш, кўриб чиқиш, қонуний чоралар белгилаш учун юборилган ҳам эди. Афсуски, “Мен не дейман, қўбизим на дейди” қабилида номигагина юборилган икки-уч жавобни эълон қилишнинг ўзи кулгили.\nҚамровни кенгроқ оладиган бўлсак, “Ишонч”, “Ҳуррият”, “Жамият”, “Оила даврасида”, “Даракчи” каби жонли, ҳаётга яқин газеталаримизда ҳам қанчадан-қанча муаммолар кўтарилмоқдаки, уларга ўз вақтида барҳам беришдан фақат ва фақат жамиятимиз ютади, минглаб юртдошларимизнинг оғири енгил бўлади. Ахир тажрибали, жонкуяр ҳамкасбларимиз шунчаки қоғознинг юзини қорайтириш учун ёки нашр саҳифаларини тўлдириш учун қўлига қалам олмайди-ку! Халқимга, Ватанимга нафим тегсин, деган фидойи ва жонсарак журналистгина “ғалвали” мавзуларга қўл уради. Шундай бош муҳарриргина “бошоғриқ” мақолаларни газетасида чоп этади. “Ўлдирсанг ўлдир, қорнимга тепма” шиори билан яшайдиганлар эса бир тош нарида юради.\nСиз ваколатингиз доирасида мавзуни ёритдингиз, ўша муаммо қай даражада ечим топади, бу ёғи мутасаддиларга тан; нега мақолага жавоб бермаяпсиз, муносабат билдирмаяпсиз, деб уларнинг ёқасидан олишга қонун йўл қўймайди, дея совуққон муносабат билдирганлар ҳам учради. Агар чини билан шундай бўлса, демак, жамият фойдасига ишламаётган ўша қонунларни ўзгартириш керак. Ўзи танингизга ўйлаб кўринг, қай бир идоралар эшигида сарғайиб, охир оқибат ҳечқурса журналистлар аралашса, мени қийнаётган муаммо ижобий ҳал этилар, деган не умидларда эшигимизни чертган оддий одамлар-чи, уларга нима деб жавоб берамиз? Порталга бор, деймизми? Кунда бўлмаса-да, кунора юртимизнинг турли бурчакларидан таҳририятимизга шикоят хатлари, электрон мурожаатлар келиб турибди. Телефон қўнғироқлари бўлади. Ёки жуда жонидан ўтиб кетган юртдошларимиз ҳеч бир хабарчи воситадан кўнгли тўлмай, жонкуяр журналистлар билан юзма-юз кўришайин, деб эринмай йўлга чиқишади. Уларга имкон қадар кўмак беришга ҳаракат қилаяпмиз. Бироқ, юқорида келтирилгани каби, айнан газета саҳифаларида ёритилган мақолаларнинг жавоби... қумга сингган сувдек изсиз кетаверса, матбуотга бўлган ИШОНЧ қаерда қолади? Шу пайтгача дунёда фуқаролар мурожаати билан ишлаш, коррупцияга қарши курашишнинг минг бир йўли ўйлаб топилган, амалиётда синаб кўрилган. Лекин жаҳон тажрибаси кўрсатмоқдаки, ҳозирча мустақил оммавий ахборот воситаларидан кўра самарадор ва демократик қурол йўқ бошқа. Эркин матбуот ўзининг очиқлиги, шаффофлиги ва оммавийлиги билан халқнинг шикоятлари билан ишлайдиган турли тузилмалардан афзаллигини сақлаб қолаверади. Керак бўлса, суд, прокуратура, адлия каби адолат масканларида айрим “енг ичида ҳал қилиб юборилган ишлар” ҳам газета, теле-радио, интернетга чиққач, чинакамига эл эътиборига, назоратига тушади. Ахир, демократия халқ ҳокимияти дегани эмасми?! Матбуоти эркин бўлмаган жамиятда нималар рўй бериши мумкинлигини яқин тарихимиздаги аччиқ тажрибаларимиз исботлаб турибди. Матбуот эркин бўлса-ю, ўзига ўзи саннаб ётаверса, биров отинг нима демаса, бунинг ҳам қудуққа ташланган тошдан фарқи қолмаслигини бугунги жараёнлар кўрсатмоқда.\nАламли саволларга энди ўзимиз жавоб топгандек бўляпмиз: демак, оммавий ахборот воситалари, айниқса, босма нашрларни аксарият раҳбарлар, вазиру ҳокимлар, ҳатто матбуот хизмати ходимлари ҳам ЎҚИШМАЯПТИ!\nТанқиднинг тоши оғир. “Бетга айтганнинг заҳри йўқ”, деганимиз билан, ҳамма ҳам қандай усулда бўлмасин, аччиқ ҳақиқатни тўғри қабул қилавермайди. Муҳтарам раҳбарларимиз матбуотга тирноқ тагидан кир қидирадиган душман деб эмас, ачитиб гапирадиган чин дўст деб қабул қилишни ўрганишлари керак. Масалан, Халқ таълими вазирлиги бутун республика бўйлаб ўн мингдан ортиқ ўқув муассасаларини, ярим миллионга яқин тизим ходимларини, беш миллион атрофидаги ўқувчиларни тизгинда ушлаб туриши осон эмаслиги кундай равшан. Аммо қайси бир чекка қишлоқ мактабидаги безори бир бола қўшнисининг товуғиними, ёки ҳозирги замонавий урфга кўра, қимматбаҳо телефониними, ўғирлаб қўйса, вазир жанобларидан жавоб талаб қилиниши ҳам табиий, ҳам мантиққа зид. Яқинда Самарқандда рўй берган мудҳиш ҳодиса – “Диана фожиаси” мисолида бунинг исботини кўрдик. Агар жамоатчилик чақириқларига қўл силтанмасдан, ўз вақтида қулоқ тутилганида, муаммо тизимли равишда бартараф этилганида, ушбу қайғули воқеа содир бўлмаган бўлармиди?! Мутасаддилар иш столи устидаги сохта ҳисоботларни сал четга суриб қўйиб, жиддий даврий нашрларга ҳам озгина жой ажратишса, газеталарни бир қур варақлаб чиқишга озгина фурсат топишса, реал ҳаётга янаям яқинлашармидилар?!\nПрезидентимиз Шавкат Мирзиёев ташаббуси билан қабул қилинган 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида белгилаб берилган долзарб вазифалар, қолаверса, давлатимиз раҳбарининг Олий Мажлис палаталари, сиёсий партиялар ҳамда Ўзбекистон Экологик ҳаракати вакиллари билан ўтган йилнинг 12 июлида ўтказилган видеоселектор йиғилишидаги маърузасини, айниқса, парламентга йўллаган Мурожаатномасини телеэкран, радио орқали кўрган, эшитган, матбуотда ўқиган ҳар бир юртдошимизнинг ҳайрат ва ҳаяжонга тушгани рост. Боиси, ана шу ошкора, самимий нутқларда неча ўн йиллар давомида халқимизнинг кўнглида, юрагининг туб-тубида ётган ўй-фикрлар, мулоҳазалар, муболағасиз айтиш мумкинки, бор ҳақиқат очиқчасига танқидий таҳлил этиб берилди. Бир сўз билан айтганда, юртимизда сиёсий, маънавий, иқтисодий ва ижтимоий ўзгаришларнинг ўзига хос янгича босқичи бошланди. Демак, журналистлар ҳам, таъбир жоиз бўлса, ушбу “инқилобий жараён”нинг билвосита ва бевосита фаол иштирокчисига айланганини инобатга оладиган бўлсак, бу бизнинг зиммамизга янада жиддий масъулият юклайди.\nҲақли савол туғилади: хўш, оммавий ахборот воситаларида баҳоли қудрат ёритилаётган танқидий чиқишларга МУНОСАБАТ қачон ўзгаради? Томошабинлик қилиб ўтираверсак, вазият ўз-ўзидан ўзгариб қоладими? Йўқ, албатта. Бирор йил илгари Ўзбекистон Журналистлари ижодий уюшмаси ҳузурида мониторинг гуруҳи тузилиб, матбуотда чиқаётган муаммоли материаллар таҳлилини юритиш йўлга қўйилган, ўша вақтда бундай мақолаларни топиш ҳам осон бўлмаган эди. Мана, энди мониторинг фаолиятини кучайтириб, оммавий ахборот воситаларидаги танқидий чиқишларни шунчаки қайд этиш эмас, балки кўтарилган муаммоларнинг изини қувадиган, ҳал этилган-этилмаганлигини суриштирадиган ва охирида шахсан Президентга, Олий Мажлисга ҳисоб бериладиган механизмга айлантиришни замоннинг ўзи талаб қилмоқда. Бунга Ўзбекистон Матбуот ва ахборот агентлиги ҳузуридаги мониторинг марказининг имконият ва салоҳияти сафарбар этилса, нур устига нур бўларди. Жойлардаги Халқ қабулхоналари зиммасига даврий нашрларда ҳудуд билан боғлиқ муаммоли чиқишларнинг мониторингини юритиш вазифасини ҳам юклаш, шунингдек, жамоатчилик назоратининг барча таъсирчан усулларидан фойдаланиш мақсадга мувофиқ. Оммавий ахборот воситаларини чинакамига тўртинчи ҳокимиятга айлантириш йўлида жаҳон тажрибасини ўрганиш, қонунчиликка жўяли ўзгартишлар киритишни эса депутатларимизнинг ташаббускорлигига ҳавола қиламиз.\nПрезидентимиз биз юқорида тилга олган ва, айтиш мумкинки, ҳар бир юртдошимиз учун ўзига хос дастуриламал вазифасини ўтовчи тарихий маърузасида алоҳида таъкидлаганидек, “...замон талабини ҳис этмасдан, эскича ишлашга энди ҳеч биримизнинг ҳаққимиз йўқ”!


БМТнинг дин ва эътиқод эркинлиги масаласи бўйича махсус маърузачиси Ўзбекистонга ташриф билан келиши кутилмоқда\n02:49 / 20.09.2017\n19 сентябрь куни БМТнинг Нью-Йорк шаҳридаги Бош қароргоҳида Ўзбекистон Республикаси Президенти Шавкат Мирзиёевнинг Бирлашган Миллатлар Ташкилоти Инсон ҳуқуқлари бўйича Олий комиссари Зайд Раад ал-Ҳусайн билан учрашуви бўлиб ўтди. Бу ҳақда Президент матбуот хизмати хабар бермоқда.\nУчрашувда Шавкат Мирзиёев Ўзбекистон фуқаролик жамиятини янада ривожлантириш, чинакам демократик ҳуқуқий давлат барпо этишнинг қатъий тарафдори эканини таъкидлаб ўтган.\nШунингдек, президент 2017-2021 йилларда Ўзбекистон Республикасини янада ривожлантириш бўйича Ҳаракатлар стратегияси доирасида амалга оширилаётган кенг кўламли ўзгаришларни қўллаб-қувватлаётгани учун Олий комиссарга миннатдорлик билдирди.\nЗайд Раад ал-Ҳусайн Ўзбекистон ва Инсон ҳуқуқлари бўйича Олий комиссар бошқармаси (ИҲОКБ) ўртасидаги амалий ва очиқ мулоқотни кенгайтириш ва мустаҳкамлашга янги суръат бахш этган 2017 йил май ойида Ўзбекистонга амалга оширган ташрифи якунларини юксак баҳолади. Июнь ойида парламент Бошқарма билан ҳамкорлик бўйича 90 дан ортиқ тадбирдан иборат ҳаракатлар режасини қабул қилди. ИҲОКБнинг Бишкекдаги минтақавий офиси билан фаол ҳамкорлик ривожланмоқда. Сентябрь ойи бошида ушбу офис раҳбари Ўзбекистонда бўлди. Сентябрь ойи охирида БМТнинг дин ва эътиқод эркинлиги масаласи бўйича махсус маърузачиси А.Шаҳиднинг Ўзбекистонга ташриф билан келиши режалаштирилган.\nЗайд Раад ал-Ҳусайн Шавкат Мирзиёевга 2017 йил 10-11 ноябрь кунлари Самарқандда ўтадиган Марказий Осиёда хавфсизлик ва барқарор тараққиётнинг долзарб муаммолари бўйича халқаро анжуманда иштирок этишга таклиф қилгани учун миннатдорлик билдирди. \nБМТ Шавкат Мирзиёев


27 ноября, 2021, 22:16\nТеги:Локомотив | Диёржон Туропов | Насаф | Суперлига\n"Локомотив" етакчиларидан бири ғалабага катта ҳисса қўшди.\n“Локомотив” клуби чемпионатнинг сўнгги турида Қаршида “Насаф” билан куч синашди. “Темирйўлчилар” мазкур ўйинда гарчи биринчи бўлиб дарвозасидан тўп ўтказиб юборса-да, иккинчи бўлимда меҳмонлар учта гол уришни уддалади.\nМазкур бахсдан кейин Sports.uz мухбири “Локомотив” етакчиларидан бири Диёр Туропов билан ғалабали ўйин, Секейранинг кетиши ва кейинги режаси борасида суҳбатлашди.\n- Тўғриси, учрашувдан олдин “Насаф”нинг ғалабасини кўпчилик кутганди. Чунки улар иккинчи ўрин учун курашаётганди. Аммо “Локомотив” иродасини кўрсатди ва учта гол уриб 3 очкони қўлга киритди. Бундай қизиқарли кечган баҳсдан кейин бизга нималарни айта оласиз?\n- Ўйин ҳақида таассуротларми? Биз бу учрашувга яхши тайёргарлик кўргандик. “Насаф” ҳам яхши ўйнади. Улар Ўзбекистон Кубоги ярим финалида АГМКни ютиб финалга чиққанидан кейин ўйлашимча, биз билан ўйинга тўлиқ тиклана олмадилар. Майдонда ўйнаётган футболчилар буни яхши тушунишади. “Насаф” жамоаси дам олиш кунларида ўзини кутилган даражада тиклай олмади. Шунақа деб ўйлайман. Қолаверса, уларнинг футболчиси қизил карточка билан майдондан чиқиб кетгани ҳам таъсир қилди. “Локомотив”ни ҳам ўзига яраша кучли жиҳатлари бор. “Насаф”дан кўра, ҳар жабҳада яхшироқ ва чиройлироқ ўйнадик. Ҳаммаси адолатли бўлди.\n- “Локомотив” мавсумни ғалаба билан тамомлади ва турнир жадвалида 6-поғонадан жой олди. Нима деб ўйлайсиз, жамоанинг кўрсатган ўйини барчасига мос тушдими?\n- 6-ўринга мос эмасдик. Биз юқори ўринларга курашгандик. Ҳар бир ўйиндан кейин мураббийлар яхши ўйнадик дерди ва бизга кўрсатмаларни айтишарди. Сиз ҳам кўрган бўлсанглар, чемпионатда 6-ўринда якунлашга мос келадиган ўйин кўрсатмагандик. Жамоамизнинг салоҳияти бундан кўпига арзирди. Аммо кераксиз жойда очколарни йўқотганимиз, 90-дақиқагача ютиб туриб, ундан кейин ютқазган ёки дуранг ўйнаган пайтларимиз бўлди. 2-3 та ўйин натижамизга халақит қилди, деб ўйлайман.\n- Ўйиндан олдин Секейранинг “Локомотив”дан кетгани охирги турда жамоа ўйинига ҳам таъсир қилса керак, деб ўйлагандик. Португалиялик мураббийнинг кетишини жамоа қандай қабул қилди? Шахсан сизни муносабатингиз қандай бўлди?\n- Секейра яхши мураббий эди. Жамоада ажойиб ишлади. Бизга европача ўйиннинг қайсидир жиҳатларини олиб кирди. Бунга аминман. Кетиши аниқ бўлганидан кейин ортга қайтариб бўлмасди. Бу хаёл билан яшаб бўлмайди. Жамоамиз учун чемпионатдаги охирги ўйин эди. Балки келаси мавсумда кимдир “Локомотив”да бўлмас. Шу сабабли ўзимиз учун яхши ўйин кўрсатишга келишиб, барчамиз ҳаракат қилдик. Охирги марта ўйнайлик, натижа кўрсатайлик, деб майдонга тушдик. Чунки боя айтганимдек, эртага кимдир бу клубда бўлади, яна кимдир йўқ.\n- Бизни қизиқтираётган савол: 2022 йилда ҳам Диёр Туроповни “Локомотив”да кўрамизми?\n- Бу саволингизга жавобни очиқ қолдираман. Ҳозир бирор нарса дея олмайман.\n- Лекин айни пайтда сиз учун таклифлар бор...\n- Ҳа, шунақа деса ҳам бўлади.\n- Шартномангиз тугаяпти-а?\n- Ҳа, шу йил тугайди.\n- Имкониятларингизни яхши биламиз. Шундай экан, кейинги мавсумда сизни легионер сифатида ҳам кўришимиз мумкинми ёки бор эътиборингизни ўзимизни чемпионатга қаратганмисиз?\n- Бу нарса режамда бор. Шу ҳақида ҳам ўйлаб турибман. Лекин ҳали барчаси ойдинлашмаган. Шунинг учун аниқ гап айта олмайман. Барчаси аниқ бўлганидан кейин нимадир десам мантиққа тўғри келади.\n- “Локомотив”да сиз учун аламли ва ёқимли ўйинлар сифатида қайси беллашувларни айтган бўлардингиз?\n- Менимча, бу йил аламли ўйинлар кўп бўлди. Ўз майдонимизда АГМК билан дуранг ўйнадик. Ўшанда рақиб охирги дақиқаларда гол урди. Мен эса сариқ карточкаларим тўрттага етгани учун ўйнамасдан четдан кузатдим. Шу учрашув аламли бўлди. Ҳар бир ғалаба эса ёқимли бўлади. Энг ёқимлиси? Ўз майдонимизда “Сўғдиёна” устидан ғалаба қозонганимиз бўлса керак. Кубок баҳсида бу рақибга қарши охирги дақиқаларда гол ўтказиб аламли тарзда ютқазгандик. Чемпионатда эса ўша мағлубиятга лойиқ эмаслигимизни кўрсатиш учун ўйнадик ва ютдик.\n- “Сўғдиёна”нинг иккинчи ўринни эгаллагани сиз учун кутилмаган янгилик бўлмадими?\n- Йўқ, кутилмаган янгилик бўлмади. Бунга оддий қарадим. Тақвим ҳам қизиқарли тузилган экан, деб ўйладим. Совринли ўринлар учун ва лигада қолиш учун курашаётган жамоалар ўртасидаги кураш қизиқ кечди.


ЎН ЕТТИ ЁШИДА РАҲБАР » Жиззах ҳақиқати газетаси расмий сайти\nЖиззах ҳақиқати газетаси » Маданият » ЎН ЕТТИ ЁШИДА РАҲБАР\nАлбатта, бугун вазирликлар даражасида ҳам ёш раҳбар кадрларнинг фаолият олиб бораётганидан хабардорсиз. Шу маънода “Жаннатмакон Жиззахим” миллий ҳунармандчилик маркази раҳбари, Жиззах транспорт ва алоқа коллежининг 3-босқич ўқувчиси Шаҳноза Тўрақулованинг фаолияти ҳам ҳавас қиларли. У 17 ёшидаёқ миллий ҳунармандчиликни ривожлантириш ва тадбиркорлик бўйича ўз қобилиятини намоён эта олди.\n- Бу йилги “Ишбилармон аёл” кўрик-танловининг Жиззах шаҳар босқичида бежирим миллий қўғирчоқлар, нафис ва ҳашаматли тақинчоқлар, оммалашиб бораётган заррин сарпо қутилар орасида қимтинибгина турган ҳунарманд қизни фахрий ёрлиқ билан мукофотладик, - дейди ЎзЛиДеП вилоят кенгаши “Аёллар қаноти” раҳбари Шоира Ҳасанова. – Мазкур кўрик-танлов уни кашф этди. Шаҳноза ҳақиқатда қўли гул ҳунарманд, бой фантазия ва маҳоратга эга иқтидор эгаси. У партиямиз сафига қабул қилингач, ўзининг бизнесдаги бошқарув маҳоратини ҳам намоён қила бошлади. Партиянинг “Дурдона” лойиҳаси асосида ўзи истиқомат қилувчи Оққўрғонлик маҳалласида “ЎзЛиДеП кутубхонаси” ва оилавий тадбиркорлик марказини ташкил этди.\nМарказнинг тантанали очилиш маросими шу йилнинг июль ойида бўлиб ўтди. Аввало кутубхона ҳақида. Маҳалла ёшлари, уй бекаларининг қизиқишини ошираётган мазкур кутубхонада ўзбек ва жаҳон адабиётининг 3000 та ажойиб намуналари жамланган. Китобларнинг 200 таси партиянинг вилоят кенгаши томонидан харид қилинган бўлса, 800 дона бадиий адабиёт, зиёли оила фарзанди эмасми,ўз уйидан чиқди. Қолган 2000 та адабиёт, шунингдек, мутолаа зали учун жавон ва стол-стуллар, кондиционер, стол лампалари Шаҳнозанинг ўз тадбиркорлик маблағлари ҳисобидан харид қилинди.\n“Жаннатмакон Жиззахим”да ёшлар миллий қўғирчоқлар ясаш, бисер тикиш, тақинчоқлар, сунъий гул, сарпо қутилари ясаш, шахмат-шашка ўрганиш билан машғул бўлишади. Сарпо қутилари ижараси ҳам қўшимча даромад манбаидир.\n- Шаҳноза 6 ёшидаёқ бувисидан қуроқчилик сирларини ўрганган, мустақил тика оларди, - дейди онаси Шоира Давидова. – Кичиклигидаёқ мунчоқдан тасбеҳлар ясар, уни рағбатлантириш мақсадида оила аъзоларимиз билан маҳсулотларини сотиб олардик. Кейинчалик ўзи қизиққан ҳунармандчилик турларини чуқур ўрганишига шароит яратдик. Мана бугун қизим ёш тадбиркор сифатида ўз бизнесини йўлга қўймоқда.\nШаҳноза Тўрақулова ЎзЛиДеП Марказий кенгаши ташаббуси билан уч йилдан буён ўтказиб келинаётган “Ишбилармон аёл” кўрик-танловининг бу йилги республика босқичида “Йилнинг энг фаол ёш аёл тадбиркори” номинацияси соҳиби бўлди. Мазкур тадбир доирасида у ясаган миллий қўғирчоқларга Хитой Халқ Республикасидан ташриф буюрган ишбилармон хонимлар катта қизиқиш билдиришиб, савдо шартномаси тузишни таклиф этишди.\n- Халқаро шартномалар тузишим учун ҳали бир йил бор экан, - дейди ёш тадбиркор. – Келгуси йилдан бошлаб мустақил тадбиркор сифатида бизнесимни кенгайтириш ниятидаман. Жумладан, вилоятимизнинг чекка қишлоқларида ҳам ҳунармандчилик ўқув марказларини ташкил этиш, тенгдошларимга ҳунар сирларини ўргатишни хоҳлайман. Айни дамда маҳалламизнинг 3400 нафардан ошиқ аҳолиси кутубхонамиз аъзоси. Марказимизда 6 та доимий, 6 та мавсумий иш ўрни яратилди. Муҳими, миллий ҳунармандчилик йўналишларини сақлаб, уни ривожлантириш йўлида ҳаракат қилаяпмиз. Бу минг йиллик ўтмишимиз, кўҳна қадриятларимиз ва жонажон тарихимиз билан боғлиқ соҳа. Унинг жозибаси, сеҳри, ўзбекона қадр-қимматини асраб-авайлаш қадриятларимизнинг қадр топиши демакдир.\nМуқаддас САПАРОВА.скачать dle 12.0


Суд қарор чиқарди, Telegram'нинг Россиядаги тақдири аён бўлди! - Terabayt.Uz\nСуд қарор чиқарди, Telegram'нинг Россиядаги тақдири аён бўлди!\nМоскванинг Таганский суди Роскомнадзорнинг Telegram юзасидан берган даъвосини қаноатлантирди ҳамда Россия ҳудудида Telegram мессенжерининг блокланиши юзасидан қарор чиқарди. Мазкур иш судда 20 дақиқада кўриб чиқилди.\nҲакам Юлия Смолина зудлик билан мессенжерни мамлакатда блоклашга рухсат берган бўлса ҳам, суд қарори ҳозирча қонуний кучга эга бўлмагани сабабли ҳозирча бу воқеа содир бўлмайди. Россия қонунчилигига кўра судда биринчи маротаба кўрилган иш юзасидан норозилик бўйича апелляция аризасини бериш мумкин. Бундай ҳолатда иш судда иккинчи маротаба кўрилмагунига қадар суд қарори қонуний кучга кирмайди.\nЎқинг: Бу йилги iPhone'ларнинг нархи маълум қилинди\nTelegram раҳбариятида Таганский суди чиқарган қарорга нисбатан шикоят аризасини бериш учун бир ой вақт бор.\nМессенжер ахборот тарқатишни ташкил қилувчи ташкилот мақомига эга бўлгани туфайли Россия федерал хавфсизлик хизмати Telegram раҳбариятидан мессенжер фойдаланувчиларининг ёзишмаларини шифрдан чиқариш ҳамда уларни ўқиш учун зарур калитларни талаб қилган. Бироқ Telegram раҳбари Павел Дуров бу талабни рад қилган.\nШу йилнинг 20 март куни Москва Олий суди Telegram мессенжерига Федерал хавфсизлик хизматига шифрлаш калитларини бериш тўғрисида қарорни чиқарди. 12 апрелда эса Роскомнадзор ташкилоти Таганский судига мессенжерни фаолиятини зудлик билан мамлакат ҳудудида тўхтатиш кераклиги тўғрисидаги даъво билан мурожаат қилган эди.\nЭслатиб ўтамиз, жорий йилнинг 23 мартида Telegram'дан фаол фойдаланувчилар сони жаҳонда 200 миллионга етган эди. Мессенжер фойдаланувчилар сонига кўра жаҳонда олтинчи ўрнида туради. Ундан фойдаланиш бўйича Малайзия, Эрон ва Ўзбекистон пешқадам ҳисобланади. Россияда бу хизматдан 6 млн нафар одам фойдаланади.\nЎқинг: Galaxy Note 9 iPhone 7'нинг муҳим жиҳатини ўзлаштиради\nTelegram — матн ва файлли маълумотлар алмашиш имконини берувчи, смартфон ва мобил қурилмалар учун бепул мессенжер. Дастур хорижий бозорларга мўлжалланган бўлиб, инглиз тилида ишланган. Мазкур хизмат 2013 йилда ишга туширилган.\nАйтиш жоизки, мессенжернинг Россиядаги фаолияти чекланса. бу тақиқ мессенжернинг Ўзбекистон ҳудудидаги фаолиятига таъсир кўрсатмайди. Фақат мессенжердаги яхши рус каналлари ва ботларини кузатиб бориш имкони йўқолиши мумкин, холос!


Тошкентда «Шон-Шараф» музейи очилди\nУруш. Дунёни тақсимлаб олиш, унга ҳоким бўлиш учун олиб борилган даҳшатли уруш. Иккинчи жаҳон уруши. Ушбу даҳшатли тарих саҳифаси ёпилганига бу йил 75 йил бўлди. 9 май – Хотира ва Қадрлаш куни муносабати билан янги тарихнинг бу саҳифасида қилинган улкан хатолар яна бир бор ёдга олинади.\nМиллион-миллион ёстиғи қуриган инсонлар тақдири эсланади. Бу тақдирлар орасида 1 млндан ортиқ фронтга борган ўзбекистонликларнинг аччиқ қисмати, уларнинг ортида турган яқинлари, қариндошлари тақдири, фронт ортида бўлганларнинг ҳам беминнат хизмати ётади.\nЭнг янги тарихимизда Иккинчи жаҳон уруши, унда Ўзбекистон иштирокини унутишга уринишлар бўлди. Ваҳоланки, тарих саҳифаларини холис ўрганиш, ундаги хатолардан сабоқ чиқаришгина келгусида шундай машъум хатоларга йўл қўймасликнинг асосий омили ҳисобланади.\nМаълумки, Ўзбекистон президенти Шавкат Мирзиёев Тошкентнинг Олмазор туманида тарихий фактни тиклаш мақсадида Ғалаба боғини ташкил этиш ташаббуси билан чиққан эди. Унинг таркибида”Шон-Шараф” музейи ҳам барпо этилди. Kun.uz мухбири ушбу музейда бўлиб, экспонатлар билан танишди. Иккинчи жаҳон уруши иштирокчиларининг бебаҳо тарихий ашёларини музейга тақдим этган айрим ватандошлар билан суҳбатлашди.\nРавшана Исоқова Рейхстагга Ғалаба байроғини тикиш штурми иштирокчиси Каримжон Исоқовнинг қизи\n“Президент Шавкат Мирзиёевнинг Тошкентда Ғалаба боғи ҳамда унинг таркибида “Шон-Шараф” музейини ташкил этиш ташаббусини эшитган онларда бу янгиликни ҳис-ҳаяжон билан қабул қилдик.\nИккинчи жаҳон уруши фахрийси, Рейхстагга Ғалаба байроғини ўрнатиш амалиёти иштирокчисининг фарзандлари, кўзларимизда ёш билан тўпланиб, шу вақтгача уйда сақлаб келган бебаҳо тарихий ашёларни ушбу музейга топширишга қарор қилдик.\nОтамизга тегишли ашёларни музейга тақдим этарканмиз, бу нарсалар келгуси авлодга, фарзандларимизга қолишини тушуниб етдик. Улар тинчлик қандай баҳо эвазига эришилганини унутмасликлари керак.\nТаъкидлаш лозим, Ўзбекистонда илк бор замонавий усуллардан фойдаланилган ҳолда экспонатларга бой муассаса ташкил этилди. Иккинчи Жаҳон урушида иштирок этган ўзбекистонликларнинг фарзандлари томонидан ушбу музейга турли ашёлар тақдим этилди. Суҳбатдошларимиз бизларга оталари ҳикоя қилиб берган айрим тарихий фактларни ҳам сўзлаб беришди.\nҚобил Ҳасанов Иккинчи Жаҳон уруши фахрийси Адҳам Ҳасанов ўғли\n“Адамларнинг бир ҳикояларини айтиб бераман. У кишининг “За Отвагу” – “Жасорати учун” номли орденлари бор.\n1945 йили Чехословакияда постда турган эканлар. Адамлар танкка қарши пушкада постда турган. Эрталаб наҳорда бўлган воқеа бу. Сўзлаб беришларича, кутилмаганда танк овози эшитилган. Дурбинда қараса, душман танки. Шерикларни уйғотишга вақт йўқ. Пушкага снарядни жойлаб, ўзлари наводчик (йўналтирувчи) бўлганлари учун танкни нишонга олганлар. Душман танкларининг биринчини аниқ урган. Буни кўриб турган қўмондон адамни олқишлаб, ушбу орденни бериш кераклигини айтган”, - дейди Қобил Ҳасанов.\n“Менинг хотирамда муҳрланиб қолган хотиралар ҳақида сўзлайдиган бўлсам, биз катта бўлиб қолганимизда отам кўрсатган Гала фирмасининг соатлари бўлган. Бу соатни унга Гиммлернинг уйида тақдим этишган. Бу соатлар Рейхстагда сақланган.\nУларни Қизил Майдонга биринчи бўлиб қадам босган аскарларга тақдим этишни режалаштиришган. Аммо, воқеалар ривожи тескари натижа берган. Шундан сўнг, бу соатларни Рейхстагга биринчи кирган аскарларга беришга қарор қилинган. Отам уни узоқ вақт уйда сақлади, аммо кейинчалик, уни Москва шаҳридаги Қуролли кучлар музейига топширди”, - Равшана Исоқова.


Рамзан Қодиров 5 ёшли болакайга Mercedes совға қилди\nЧеченистон президенти Рамзан Қодиров 5 ёшли Раҳим Қуриевга Mercedes автомашинасини совға қилди. Бу ҳақда «Вести.ru» хабар берди, деб ёзади Daryo.\nРаҳим бир неча кун олдин ҳеч қандай танаффуссиз 2 соат 26 дақиқа ичида ётган ҳолда икки қўлда гавдани тушириб-кўтариш машқини 4105 та бажариб рекорд қўйганди. Қодиров болакайга машина совға қилаётиб шундай деди: «Отанг сени ушбу машинада олиб юради. Сен энг яхшисига муносибсан». Болакай эса Mercedes олдида ўз машқларини Чеченистон раҳбарига намойиш этиб берди.\nМаълумот учун, Раҳимнинг ҳаракатлари акс этган видео Россиянинг рекордлар китобига юборилган. Бироқ ташкилот аъзоларида бир қанча саволлар пайдо бўлган, шу сабабдан болакай машқларни бир ҳафтадан кейин қайтадан намойиш этиши маълум қилинган.\nТезкор янгиликлар телеграмда: @RepostUZ\n11:11, 15 November 2018